title: Howard Overman

text: Overman perusti yhdessä tuottajien Johnny Cappsin ja Julian Murphyn kanssa vuonna 2013 tuotantoyhtiön nimeltä Urban Myth Films.


title: Travis Hamonic

text: Travis Hamonic (s. 16. elokuuta 1990 St. Malo, Manitoba, Kanada) on kanadalainen jääkiekkopuolustaja, joka pelaa NHL-joukkue New York Islandersissa. Joukkue varasi isokokoisen ja fyysisen rightin puolustajan toisella kierroksella 53. pelaajana .


title: Travis Hamonic

text: WHL-joukkue Moose Jaw Warriors varasi Hamonicin 162. pelaajana jo 15-vuotiaana kesällä 2005, mutta hän aloitti siellä vuotta myöhemmin kaudella 2006–2007. Hamonic pelasi kuitenkin ensimmäisestä kaudestaan vielä osan MJHL:n Winnipeg Saintsissa. Ensimmäisellä kokonaisella WHL-kaudellaan 2007–2008 hän teki 61 runkosarjaottelussa tehot 5+17=22. New York Islanders varasi Hamonicin 53. pelaajana kesällä 2008.


title: Travis Hamonic

text: Kaudella 2008–2009 Hamonic oli Warriorsin tehokkain puolustaja tehoilla 13+27=40. Kesken kauden 2009–2010, tammikuussa 2010 hänet kaupattiin Brandon Wheat Kingsiin. Hamonic teki tehoilla 11+33=44 WHL:n yhden kauden piste-ennätyksensä. Wheat Kings eteni Memorial Cupin finaaleihin, joiden tähdistökentälliseen Hamonic valittiin. Hänet valittiin kauden päätteeksi myös WHL:n itäisen konferenssin toiseen tähdistökentälliseen.


title: Travis Hamonic

text: Toukokuussa 2010 Hamonic teki kolmivuotisen tulokassopimuksen New York Islandersin kanssa, ja hän siirtyi kaudeksi 2010–2011 sen organisaatioon. Hän aloitti kautensa Islandersin farmijoukkue Bridgeport Sound Tigersissa, AHL:ssä, jossa 19 runkosarjaottelua toi tehot 2+5=7. Hamonic teki NHL-debyyttinsä 24. marraskuuta 2010 vieraissa Columbus Blue Jacketsia vastaan. Hän sai ottelussa jääaikaa debytantiksi runsaat 19.57 minuuttia. Hamonic pysyi debyyttinsä jälkeen koko loppukauden Islandersin vakiokokoonpanossa. Ensimmäisen NHL-maalinsä hän teki 1. helmikuuta 2011 Atlanta Thrashersin Ondřej Pavelecin taakse. Hamonicin tulokaskausi toi yhteensä 62 runkosarjaottelussa tehot 5+21=26. Jäähyminuutteja tuli 103. Hän oli Islandersin eniten maaleja tehnyt puolustaja sekä toiseksi tehokkain puolustaja Andrew MacDonaldin jälkeen.


title: Travis Hamonic

text: Hamonic oli voittamassa alle 20-vuotiaiden MM-hopeaa vuonna 2010 ja alle 18-vuotiaiden maailmanmestaruutta vuonna 2008.


title: Guanetidiini

text: Guanetidiini (CHN) on guanidiinijohdannainen ja verenpainelääkkeenä käytettävä orgaaninen yhdiste.


title: Guanetidiini

text: Guanetidiinisynteesin lähtöaine atsosiini alkyloidaan klooriasetonitriiliä käyttämällä, jolloin tuotteena muodostuu 1-atsosinyyliasetonitriiliä. Tämä molekyyli voidaan pelkistää litiumalumiinihydridillä 1-(2-aminoetyyli)atsosiiniksi, joka reagoidessaan S-metyylitiourean kanssa muodostaa guanetidiiniä.


title: Guanetidiini

text: Guanetidiini syrjäyttää noradrenaliinin vesikkeleistä ja estää sen vapautumista ja takaisin ottoa. Näin se estää noradrenaliinin pääsyn hermojen päätteisiin ja lieventää periferaalisten verisuonten supistumaa ja täten laskee verenpainetta. Guanetidiiniä käytetään keskivaikean tai vaikean ylipaineen hoitamiseen yksinään tai muiden lääkkeiden kanssa, joskin se on melko vähän käytetty lääkeaine. Sitä voidaan käyttää myös refleksidystrofiaan liittyvän kivun hoitoon.


title: Guanetidiini

text: Guanetidiini voi aiheuttaa heikkouden ja väsymyksen tunnetta, bradykardiaa, huonovointisuutta ja oksentelua ja ejakulaation estymistä.


title: Magneetti (romaani)

text: Magneetti on Weilin+Göösin julkaisema Kauko Röyhkän romaani. Se ilmestyi vuonna 1987.


title: Magneetti (romaani)

text: "Helsingin Sanomien" Tapani Ritamäen mukaan alun kertomukset pojan koulurakastumisista ovat koskettavia, mutta pitemmät jaksot miehistä sodassa ovat tylsiä.


title: Pyhän Ristin kappeli

text: Pyhän Ristin kappeli on arkkitehti Pekka Pitkäsen 1960-luvulla suunnittelema siunauskappeli Turun hautausmaan uudemmassa, itäisessä osassa.


title: Pyhän Ristin kappeli

text: Hautausmaan vanhemmassa osassa on professori Erik Bryggmanin suunnittelema 1940-luvun alussa valmistunut Ylösnousemuskappeli. Vuonna 1967 samalle hautausmaalle valmistui arkkitehti Pekka Pitkäsen suunnittelema Pyhän Ristin kappeli, joka on toteutettu yleisen suunnittelukilpailun voittaneen ehdotuksen pohjalta.


title: Pyhän Ristin kappeli

text: Pyhän Ristin kappelissa on kolme erikokoista siunauskappelia: Suuri ja Pieni kappeli sekä Alakappeli. Kutakin kappelia voidaan käyttää joko arkku- tai polttohautausta varten toimitettaviin siunauksiin. Rakennus on kaksitasoinen. Ylemmässä tasossa on Suuren ja Pienen kappelin lisäksi niiden yhteinen eteisaula sekä mm. pieni uurnakappeli, jossa tuhkauurna luovutetaan omaisille hautausta varten. Eteisaulassa on kuvanveistäjä Essi Renvallin veistos "De profundis". Pohjakerroksessa sijaitsee Alakappelin lisäksi teknisiä tiloja sekä krematorio-osasto. Arkut nostetaan pohjakerroksesta ylemmän kerroksen kappeleihin hydraulisella katafalkkihissillä.


title: Pyhän Ristin kappeli

text: Pyhän Ristin kappeli on askeettinen betonikappeli, joka edustaa 60-luvun minimalismia. Kappeli on niin julkisivuiltaan kuin myös tärkeimmiltä sisätiloiltaan betonipintainen. Pääosin kappeli on verhottu varta vasten mitoitetuin ja valmistetuin betonilaatoin, osittain pinnat ovat paikalla sahalautamuotissa valettua puhdasbetonia. Alttarit kaikissa kappeleissa samoin kuin saarnastuoli Suuressa kappelissa ovat betonimonoliitteja. Alttareilla on tummennettu pronssiristi ja hopeiset kynttilänjalat, penkit ovat tummennettua tammea.


title: Pyhän Ristin kappeli

text: Karulla materiaalivalinnalla ja yksinkertaisilla muodoilla on siunaustoimitukselle pyritty luomaan kehys, joka pelkistyksellään auttaa omaisia hiljentymään kristillisen siunaustoimituksen oleelliseen sanomaan.


title: Family Meeting

text: Family Meeting on kokkolalaisen Wentus Blues Bandin 20-vuotispäivien kunniaksi tehty musiikkidokumenttielokuva, jonka on käsikirjoittanut ja ohjannut Heikki Kossi. Elokuvasta on julkaistu DVD-video vuonna 2007 ja musiikkiäänitteen on julkaissut Bluelight Records.


title: Family Meeting

text: Wentus Blues Bandin 20-vuotisjuhlakonsertti järjestettiin 16. syyskuuta 2006 Helsingin Aleksanterin teatterissa. Konsertissa mukana on useita yhtyeen yhteistyökumppaneita vuosien varrelta. Yhdysvalloista ovat mukana vanhemman polven bluesmuusikot Lazy Lester, Eddie Kirkland, Louisiana Red, heidän oppipoikansa Kim Wilson ja Omar Dykes sekä nuorimmaisena Barrence Whitfield. Englannista on saapunut kitaristilegenda Mick Taylor. Ruotsalaista bluesosaamista edustavat Sven Zetterberg, Clas Yngström sekä Tore Berglund. Lisäksi elokuvan alussa tavataan nuoremman polven blueslaulaja ja kitaristi Eric Bibb, joka oli jälleen saapunut Suomeen konsertoimaan WBB:n kanssa. Bibb ei esiinny itse juhlakonsertissa, vaan ainoastaan WBB:n treenikämpällä. Lisäksi hänet nähdään YLE Radio Keski-Pohjanmaan studiossa, jossa häntä haastattelee Ismo Vähäsarja. WBB:n treenikämpällä olevista julisteista selviää, että tulevien juhlavieraiden lisäksi yhtye on esiintynyt muun muassa Duke Robillard and the Pleasure Kingsien kanssa.


title: Family Meeting

text: Elokuvan alaotsikkona on "Play what you feel, feel what you play", joka on elokuvassa Lazy Lesterin aforistinen kommentti.Elokuvan alussa nähdään mustavalkoisia valokuvia yhtyeen kotiseudulta, muun muassa miesryhmä pirtukanisterien kanssa. Kerrotaan kasku siitä, kuinka Kolumbuksen saapuessa Amerikkaan tätä vastassa oli kokkolalainen oravannahkoineen.


title: Family Meeting

text: Ensimmäisenä konserttivieraana lentoasemalta haetaan Eddie Kirkland. Tämä saapuu lentokenttäavustajan tuomana pyörätuolissa, mutta pystyy jatkossa kävelemään kävelykepin tukemana. Harjoituksissa ja itse juhlakonsertissa mies on vielä vetreässä laulukunnossa, vaikka sanoo olevansa 83-vuotias. Kuultuaan Lazy Lesterin saapuvan myös esiintymään Kirkland aikoo päihittää tämän. Hän sanoo myös WBB:n olleen paras taustayhtyeensä. Hänelle täytyy muistuttaa että nyt ollaan Helsingissä. Konserttivieraiden oleskelutilassa Kirkland lepäilee, mutta innostuu näyttämään mistä Louisiana Red on saanut aikaisemman kutsumanimensä Rocking Red. Syntymäpäiväillallisilla Kirkland kiittää yhtyettä huolenpidosta.


title: Family Meeting

text: Omar Dykes kertoo Barrence Whitfieldille käyneensä Suomessa jo ensimmäisellä ulkomaanmatkallaan 1984. Dykesillähän on oma yhtye Omar and the Howlers. Dykes myös pelleilee Kim Wilsonin kanssa karateottelun merkeissä.


title: Family Meeting

text: Barrence Whitfield kertoo Omar Dykesille käyneensä Suomessa vuonna 1988. Hän ei ole aikaisemmin tavannut Louisiana Rediä eikä Eddie Kirklandia. Nämäkään eivät kuulemma ole tavanneet 50 vuoteen. Whitfield kertoo, että hänen lapsuudenkodissaan soi aina musiikki: gospel, blues ja soul. Hän on myös aloittanut laulamisen kirkon gospelkuorossa. Juhlaillallisilla Whitfield ehdottaa maljaa bluesin jättiläisille: Muddy Watersille, Howlin' Wolfille, John Lee Hookerille, Rice Millerille sekä tietysti läsnäoleville veteraaneille.


title: Family Meeting

text: Niko Riippa kertoo Barrence Whitfieldille kaskun Louisiana Redistä, että vaimo oli kehottanut treenaamaan, mutta tämä ei kuulemma usko harjoitteluun. Red itse kertoo viettävänsä tyypillistä bluesmiehen elämää, jossa valtatie muodostuu kodiksi. Hän myös muistelee Kirklandin kanssa konserttia John Lee Hookerin kanssa Detroitissa, Harlem Innissä. Red kertoo myös olleensa äsken jenkkikiertueella, muun muassa Phoenixissa, New Mexicossa ja Tucsonissa. Red pitää Niko Riipasta kuin omasta pojastaan. Hän tapailee The Everly Brothersien laulua "Wake up Little Susie" kun Kirkland lepäilee. Samoin hän tapailee laulua viinaanmenevästä intiaanista. Hän kertoo Muddy Watersin opettaneen itselleen slide-tekniikkaa Watersin kotona talvisessa hiilivarastossa. Parivaljakosta on kuulemma kuvakin, ja Red aikoo sellaisen Mick Taylorille lähettää. Toiseksi vaikuttajaksi Red mainitsee Robert Nighthawkin. Mick Taylor ei ole kuulemma tätä tavannut, mutta molemmat ovat sitä mieltä, että Nighthawkin opetuslapsi Earl Hooker on paras slide-kitaristi. Red ei pidä itseään legendana, muusikkona vain. Juhlaillallisilla hän heittää huulta mitä The Beatleseille mahtaa kuulua, että vieläkö ne soittelevat. Itse juhlakonsertissa Red antaa odotella itseään lavalle ja näyttelee horjahtelevaa sinne saapuessaan. Konsertissa hän intoutuu tanssiesitykseenkin. Hän kertoo myös erään naissuhteensa päättyneen New Jerseyssä, kun mustasukkainen nainen oli kaatanut vettä punaisen kitaran, juhlavuoden mallia olevan Gibson Flying V:n päälle. Lazy Lesterin ja Kim Wilsonin kanssa tulee puhetta eläimistä, muun muassa nopeasta mamba-käärmeestä. Red kertoo pitävänsä krokotiileista ja sanoo nähneensä alligaattorin kuljettamassa poikasta selässään.


title: Family Meeting

text: Kim Wilson kehuu Louisiana Redin Bobin kanssa tekemää levyä. Sven Zetterbergille Wilson näyttää miten George Smith käytti kieltä soittaessaan huuliharppua. Wilson kertoo, että autolla ajaessa on hyvä harjoitella soittamista, niin ei häiritse muita. Hän kertoo myös, että Lazy Lesterin laulutapa on häneen vaikuttanut. Wilson pitää Lesteriä Louisianan musiikin määritelmänä. Hän kertoo myös kaskun siitä, kuinka Albert King palasi kuittaamaan saataviaan konserttijärjestäjältä mukanaan Thompson-konepistooli. Juhlaillallisilla Wilson pitää myös puheen. DVD:n kakkostrailerilla Wilson on sitä mieltä, että äänilevyä ei pitäisi kutsua tuotteeksi, vaan osaksi historiankirjoitusta, taideteokseksi, taiteilijan viestiksi maailmalle.


title: Family Meeting

text: Lazy Lester arvelee, että sitä on vain niin vanha kuin miltä itsestä tuntuu. Hänellä itsellään ei kuulemma ole aikaa tuntea itseään vanhaksi. On vain pidettävä vauhtia yllä, ettei juutu paikoilleen. Kun Kinaret kertoo Lesterille Aleksanterin teatterin valmistuneen vuoden 1880 tienoilla, niin Lester vitsailee, että he olivat silloin vasta pentuja.


title: Family Meeting

text: Sven Zetterberg ja Clas Yngström saapuvat samalla lennolla. Saksofonisti Tore Berglund on kuulemma myöhästynyt lennolta, mutta ehtii kuitenkin paikalle seuraavalla lennolla. Zetterbergillä itselläänkin on ollut huonoa onnea, koska jo toisen kerran kitara on hukassa Tukholman ja Helsingin välisellä lennolla. WBB on kuulemma hieman aiemmin pitänyt kaksi keikkaa Zetterbergin kanssa. Zetterberg on lähdössä Kreikkaan lomalle ja vitsailee Kim Wilsonille mitä hänen naisystävänsä mahtaa tykätä siitä, kun hän opettelee täyspäiväisesti huuliharpulla Wilsonin opettamia tekniikoita. Zetterberg sanoo, että huuliharppu oli hänen ensimmäinen ja ainoa soittimensa, jonka hän hallitsee kunnolla. Hän sanoo myös ettei osaa rakastamansa bluesin lisäksi soittaa juuri muuta kuin vähän soulia. Valmistauduttaessa juhlakonserttiin Louisiana Red ihmettelee Pee Weeksi kutsumansa Zetterbergin näyttävää esiintymisasua, joka tuo mieleen sutenööripuvun.


title: Family Meeting

text: Clas Yngström kertoo tunteneensa Wentus Blues Bandin soittajat 1990-luvun alusta asti ja muistelee ensimmäistä yhteistä konserttia nimeltä Blues Party, jossa mukana olivat myös "Iso-Kalle" ja "Pikku-Pelle". Hän oli nähnyt myös yhtyeen ensimmäisen treenikämpän, joka oli Robban Hagnäsin vanhempien autotallissa. Yngström kertoo pitävänsä Barrence Whitfieldin laulutavasta, jossa on vaikutteita Little Richardilta. Little Richard oli kuulemma Yngströmin toinen idoli heti Disneyn Lumikin jälkeen. Yngströmillä on erikoisrakenteinen kitara, jonka otelautaan on merkitty hänen nimensä. Juhlakonsertissa Yngström kehuu Pekka Gröhnin soittotaitoja. Syntymäpäiväillallisilla Yngström ojentaa osan ruotsalaisten vieraiden lahjoista. Lahja osoittautuu maitopurkiksi.


title: Family Meeting

text: Mick Taylorilla ja Louisiana Redillä on sekaannusta siitä, mikä slide-putki on kenenkin. Taylor tapailee joutoajalla uutta laulua ja Lazy Lester rummuttaa pöytään. Kirkland kehuu aikaansaannosta. Keskustellessaan Louisiana Redin kanssa Robert Nighthawkista Taylor sanoo, ettei ole tätä tavannut. Redin tavoin hän arvostaa Earl Hookeria slidekitaran ykkössoittajana. DVD:n kakkostrailerilla Taylor kertoo aloittaneensa ammattimuusikon uransa 17-vuotiaana John Mayallin yhtyeessä.


title: Family Meeting

text: Elokuvan alussa Robban Hagnäs näyttää Eric Bibbille tienviittaa, josta Mikael Axelqvist oli kiireisesti keksinyt yhtyeelle nimen. Yhtyeen syntymäpäivillä se saa lahjaksi tienviittaa vastaavan plakaatin WENTUS BLUES BAND 20, jonka takaosaan on merkitty onnittelijoiden nimikirjoitukset.


title: Family Meeting

text: Elokuvan lopussa yhtyeen jäsenet katselevat parinkymmenen vuoden takaista valokuvaa, jolloin yhtyeessä oli aluksi viisi jäsentä.Seuraavassa on lueteltu elokuvassa kuullut musiikkikappaleet, niiden tekijät, oikeudenhaltijat sekä esittäjät:


title: Family Meeting

text: "Eräs kaikkien aikojen parhaista musiikkidokumenteista." – Esa Kuloniemi, Radio Suomi


title: Family Meeting

text: "Family Meeting on elokuva, jossa on ainekset levitä musiikkia laajemmalle." – Kalle Kirstilä, Kauppalehti


title: Family Meeting

text: "Family Meeting on aseista riisuva musikaalinen veljesjuhla!" – Hans Sundström, Hufvudstadsbladet


title: Family Meeting

text: "Elokuvan konserttiosuudet ovat ehkä hienointa musiikkielokuvaa, mitä Suomessa on tähän mennessä tehty." – Ilkka Mattila, Helsingin Sanomat


title: Family Meeting

text: "Family Meeting kuuluu musiikkielokuvien kansalliseen aateliin." – Jussi Niemi, Aamulehti


title: Family Meeting

text: "Kaikkien aikojen paras kotimainen musiikkielokuva, jossa kaiken lisäksi on sydäntä mukana." – J.L. Savolainen, Smackthejack.net


title: The Firm (albumi)

text: The Firm on brittiläisen The Firm -rockyhtyeen vuonna 1985 julkaisema esikoisalbumi. Albumin kappaleista tunnetuimpia on "Midnight Moonlight".


title: The Firm

text: Firm tai The Firm voi tarkoittaa:


title: Heather Morris

text: Heather Elizabeth Morris (s. 1. helmikuuta 1987 Thousand Oaks, Kalifornia, Yhdysvallat) on yhdysvaltalainen näyttelijä, tanssija ja laulaja.


title: Heather Morris

text: Heather Morris aloitti tanssimisen yksivuotiaana. Hän osallistui lapsena useisiin tanssikilpailuihin. 19-vuotiaana hän alkoi luoda ammattitanssijan uraa Los Angelesissa. Morris osallistui "Tanssi jos osaat" -ohjelmaan, mutta ei päässyt 20 parhaan joukkoon. Hän sai kuitenkin työn Beyoncén taustatanssijana ja oli mukana tämän maailmankiertuella vuonna 2007. Morris esiintyi sittemmin pienissä rooleissa elokuvissa "Iltasatuja" ja "Annetaan palaa!" sekä televisiosarjoissa "Eli Stone" ja "Swingtown".


title: Heather Morris

text: Vuonna 2009 hänelle tarjottiin tanssinopettajan työtä Fox-kanavan musikaalisarjasta "Glee". Morris päätyi samalla näyttelemään sarjaan. Hänen osansa oli aluksi pieni, mutta sarjan toisella tuotantokaudella hänen roolihenkilöstään Brittanystä tehtiin yksi sarjan päähenkilöistä.


title: Heather Morris

text: Heather Morris syntyi Thousand Oaksissa Kaliforniassa ja kasvoi Scottsdalessa Arizonassa. Hänen isänsä kuoli Morrisin ollessa 14-vuotias. Morrisilla on isänsä puolelta skotlantilaiset sukujuuret.


title: Heather Morris

text: Morris asuu nykyään Los Angelesissa. Hänen paras ystävänsä on Naya Rivera, joka esittää "Glee"-sarjassa Morrisin roolihahmon Brittanyn ystävää/tyttöystävää Santanaa. Morris meni naimisiin pitkäaikaisen poikaystävänsä Taylor Hubbellin kanssa vuonna 2015. Parilla on kaksi poikalasta Elijah ja Owen Barlett Hubbell.


title: Kaulakoru

text: Kaulakoru on kaulalla pidettävä koru. Kaulakorujen materiaaleja ovat muun muassa kulta, hopea, nikkeli, helmet ja lasi.


title: Kaulakoru

text: Kaulakoruja on paljon erilaisia ja niitä voi ostaa tavallisista kaupoistakin mutta parhaita ja aitoja koruja saa korukaupoista.


title: Elina Heino

text: Elina Heino (s. 24. syyskuuta 1961 Helsinki) on suomalainen toimittaja ja televisiotuottaja. Hän on valmistunut valtiotieteiden maisteriksi Helsingin yliopistosta.


title: Elina Heino

text: Heino on työskennellyt kirjoittavana toimittajana muun muassa "Taloussanomissa, Helsingin Sanomien" Kuukausiliitteessä, "Ilta-Sanomissa, Ylioppilaslehdessä" ja päätoimittajana "Suomi-lehdessä". Vuoden 2011 alusta hän on ollut vapaa toimittaja. Heino vastasi 2008–2010 tuottajana "Vihreä Lanka" -lehden reportaaseista, profiileista ja kulttuurijutuista.


title: Elina Heino

text: Heino on työskennellyt pitkään toimittajana myös televisiossa. Vuosina 2007–2008 hän oli apulaistuottaja TV2:n ohjelmassa "Hullu juttu". Heino on ollut tekemässä myös ohjelmia "Ajankohtainen kakkonen", "Tervo & Päivärinta", "K. Tervo", "Inhimillinen tekijä", "Yhdenillan pysäkki", "Pikku Jättiläinen" ja "Onnelliset" sekä tuottajana tai apulaistuottajana ohjelmissa "T-Klubi", "Harakanpesä" ja "Prisma Studio". Lisäksi Heino on ohjannut ja käsikirjoittanut Yle Teemalle seitsenosaisen seurantadokumentin "Tähtäimessä maraton" ja ollut toinen käsikirjoittajista sarjassa "60-luvun kuvakirja".


title: Elina Heino

text: Heino työskenteli juontajana, tuottajana ja toimittajana Radio Cityssä kanavan alkuvuosina 1985–1990, jolloin sillä oli toimitila Lepakolla.


title: Elina Heino

text: Heino on Tutkivan journalismin yhdistyksen hallituksessa 2012 alkaen. Hänen "Mediuutisissa" keväällä 2012 julkaistu juttunsa ”Ambulanssilla Eurooppaan” valittiin edustamaan Suomea EU:n journalismikilpailuun EU Health Prize for Journalists 2012.


title: Ksanthippos

text: Ksanthippos (, , 200-luku eaa.) oli sotapäällikkö, joka palveli Karthagon armeijassa ensimmäisen puunilaissodan aikana. Hän oli mahdollisesti spartalainen palkkasoturi. Vuonna 255 eaa. hänen johtamansa puunilaisarmeija tuhosi Marcus Atilius Reguluksen legioonat Tunisin taistelussa hiekkatasangolla käyttäen hyväkseen sotanorsuja ja ylivoimaista ratsuväkeä.


title: Ksanthippos

text: Ksanthippoksen kuolemasta on useita eri tarinoita. Diodoros Sisilialaisen kertomana hän pysähtyi kotimatkallaan Lilybaioniin, jota roomalaiset piirittivät ja hyökkäsi onnistuneesti roomalaisia vastaan, mutta kateellisina menestyksestä hänelle annettiin vuotava laiva joka upposi Adrianmereen. Tarina on epäuskottava. Ksanthippos mainitaan erään provinssin kuvernöörinä vuodelta 245 eaa. Ptolemaios Euergeteen alaisena.


title: Madalitso Mkoloma

text: Madalitso Mkoloma (s. 1985 Lontoo, Yhdistynyt kuningaskunta) on barbadoslainen jalkapalloilija, pelipaikaltaan puolustava keskikenttäpelaaja. Mkoloma on pelannut muun muassa North Kensington FC:ssä, jota hän edusti vuosina 2008–2009. Hän on pelannut maajoukkueessa yhdessä ottelussa, ystävyysottelussa Trinidad ja Tobagoa vastaan vuonna 2008. Mkoloma tuli ottelussa kentälle 66. minuutilla.


title: Lumon lukio

text: Lumon lukio on toisen asteen oppilaitos, joka sijaitsee Vantaan Korsossa. Se perustettiin 2003 kun Korson ja Koivukylän lukiot yhdistettiin. Lukiossa opiskelee 550 opiskelijaa ja henkilökuntaan kuuluu 45 henkilöä. Lukio toimii monitoimikeskus LUMO:n tiloissa. Lukiossa voi painottaa esittävään taiteeseen ja tieteeseen.


title: Lumon lukio

text: Keväällä 2011 lukio pääsi mukaan Nelosella esitettävään "Stage"-televisiosarjaan, jossa etsitään Suomen parasta koulumusikaalia. Koulu tippui kilpailusta kolmantena.


title: Lumon lukio

text: Lumon lukiosta kirjoitti keväällä 2013 kaikkiaan 112 ylioppilaskokelasta ja keväällä 2015 yhteensä 105 opiskelijaa.


title: Vanoisen kansallispuisto

text: Vanoisen kansallispuisto on luonnonsuojelualue Ranskan Alpeilla, Italian vastaisella rajalla. Se tunnetaan vuorikaurispopulaatiostaan.


title: Vanoisen kansallispuisto

text: Puiston eläimistö on monipuolinen. Kallioisilla alueilla elää noin kuusituhatta gemssiä ja 2100 vuorikaurista. Petonisäkkäisiin kuuluvat kettu, mäyrä, näätä ja kärppä. Lintuja pesii 125 lajia, maakotkia on 20 paria ja partakorppikotkia kolme paria. Alueelle on palautettu korppikotkia, jotka olivat katoamassa kun niitä vainottiin karjatuhojen takia.


title: Vanoisen kansallispuisto

text: Puistossa on myös ihmisen tekemiä suojelukohteita kuten kivipiirroksia ja barokkirakennuksia, sekä maanviljelyyn liittyvää perinnemaisemaa.


title: Thomas Arundel

text: Thomas Arundel (1353–1414) oli Canterburyn arkkipiispa, Yorkin arkkipiispa 1388–1397, Elyn piispa 1373–1388 ja Englannin lordikansleri useita kertoja 1386–1413. Hän vastusti jyrkästi John Wycliffen oppia.


title: Thomas Arundel

text: Arundel nimitettiin Canterburyn arkkipiispaksi 25. syyskuuta 1396, mutta vain noin vuoden kuluttua kuningas tuomitsi hänet maanpakoon ja nimitti hänen tilalleen Roger Waldenin. Hän oleskeli maanpaon ajan Firenzessä, mistä paavi Bonifatius IX nimitti hänet St Andrewsin piispaksi. Hän palasi Englantiin Henrik IV:n kanssa, joka sotatoimilla onnistui syrjäyttämään Rikhard II:n.


title: Sukeltaja-antiloopit

text: Sukeltaja-antiloopit ("Cephalophinae") on onttosarvisten sorkkaeläinten alaheimo. Siihen kuuluu 19 lajia, jotka jaetaan kolmeen sukuun. Ne elävät Saharan eteläpuolisessa Afrikassa. Monet lajit ovat uhanalaisia.


title: Sukeltaja-antiloopit

text: Sukeltaja-antiloopeista on toisinaan käytetty myös nimeä duikerit, johtuen niiden afrikaansinkielisestä nimestä "duiker", joka merkitsee sukeltajaa. Nisäkäsnimistötoimikunta ehdotti vuonna 2008 alaheimolle uutta suomenkielistä nimeä "puikkijat".


title: Sukeltaja-antiloopit

text: Sukeltaja-antiloopeilla on lyhyet jalat ja vanttera takapää. Vaaran uhatessa ne syöksähtelevät eli "sukeltavat" pensaikon läpi. Kaikki lajit ovat saman muotoisia, mutta koko vaihtelee suuresti viisikiloisista "Philantomba"-lajeista yli 80-kiloiseen metsätöyhtöantilooppiin ("Cephalophus silvicultor"). Sukupuolet ovat suunnilleen saman näköisiä, niillä lajeilla joilla on sarvet sekä koiras että naaras ovat sarvekkaita. Naaraat ovat hiukan suurempia kuin koiraat.


title: Sukeltaja-antiloopit

text: Sukeltaja-antiloopit syövät hedelmiä, jotkin lajit myös lihaa. Ne seuraavat usein sademetsän lehvästössä liikkuvia apinoita napatakseen näiltä maahan pudonneita hedelmiä.


title: Sonam Tenzin

text: Sonam Tenzin (s. 20. lokakuuta 1986) on bhutanilainen jalkapalloilija, pelipaikaltaan keskuspuolustaja. Hän edustaa seuratasolla intialaista Buddhist Blue Stars -seuraa, jossa hän on pelannut vuodesta 2004 lähtien. Tenzin on pelannut Bhutanin maajoukkueessa viidessä ottelussa, muttei ole tehnyt niissä yhtäkään maalia.


title: Charles Thurstan Shaw

text: Charles Thurstan Shaw (27. kesäkuuta 1914 – 8. maaliskuuta 2013) oli englantilainen arkeologi. Shaw tutki muinaisen Egyptin ja Afrikan arkeologisia löytöjä, erityisesti Afrikan kultarannikon Nigerian ja Ghanan alueilla. Shaw auttoi perustamaan Ghanan kansallismuseon ja arkeologisen osaston Ghanan yliopistoon 1950-luvulla. Shaw toimi Nigerian Ibadanin yliopiston arkeologian professorina 1963–1974. Hän vastaanotti C.B.E.-arvon.


title: Termistori

text: Termistori on vastus, jonka resistanssi riippuu lämpötilasta. Termistoreita, joiden resistanssin lämpötilariippuvuus on negatiivinen eli joiden resistanssi pienenee lämpötilan kasvaessa, kutsutaan NTC-termistoreiksi. PTC-termistorien resistanssi sitä vastoin kasvaa lämpötilan kasvaessa. Termistoreita käytetään yleisesti lämpötilan mittauksessa ja säädössä, esimerkiksi lämpötila-antureina termostaateissa.


title: Termistori

text: Jos termistorin läpi kulkee niin pieni virta, että siitä aiheutuva tehohäviö ei merkittävästi lämmitä termistoria, sen resistanssiarvo kertoo ympäristön lämpötilan. Vaihtoehtoisesti termistorissa tapahtuvia tehohäviöitä voidaan käyttää hyväksi esimerkiksi ylikuormitussuojissa ja käynnistysvirran hallinnassa.


title: Järvenpään rantapuisto

text: Järvenpään rantapuisto sijaitsee Tuusulanjärven rannalla Järvenpään keskustan lähellä. Puisto rajoittuu etelässä Tervanokan uimarantaan ja pohjoisessa Järvenpään sirkuskenttään. Rantapuiston viereen avattiin vuonna 2008 ravintola-Huili, johon asennettiin ulkoterassille lintuverkot lokkien vuoksi. Rantapuiston viereinen Järvenpään casino paloi vuonna 2010.


title: Järvenpään rantapuisto

text: Puiston lähellä on suuri Järvenpään natura-alue, jossa pesii paljon lintulajeja. Esimerkiksi naurulokkeja, sinisorsia, silkkiuikkuja ja nokikanoja voi nähdä alueella kesäisin.


title: Järvenpään rantapuisto

text: Järvenpään rantapuistossa järjestetään myös paljon yleisiä tapahtumia.


title: Lorenzon öljy

text: Lorenzon öljy ("Lorenzo's Oil") on vuonna 1992 valmistunut draamaelokuva. Elokuvan on ohjannut George Miller ja pääosia näyttelevät Nick Nolte, Peter Ustinov, Susan Sarandon ja Zack O'Malley Greenburg.


title: Lorenzon öljy

text: Elokuva sijoittuu 1980-luvulle, ja kertoo pyrkimyksestä etsiä parannusta ALD-tautia vastaan. Elokuva perustuu Lorenzo Odonen (1978–2008) ja hänen vanhempiensa todelliseen tarinaan.


title: Lorenzon öljy

text: Augusto ja Michaela Odone (Nick Nolte ja Susan Sarandon) eivät onnistu löytämään lääkäriä, joka voisi hoitaa heidän poikansa Lorenzon (Zack O’Malley Greenburg) harvinaista sairautta. Sen johdosta he alkavat tutkia sairautta itse voidakseen siten pelastaa poikansa hengen. Parannusta etsiessään Odonet ottavat yhteen niin lääkäreiden, tiedemiesten kuin tukiryhmienkin kanssa, sillä muut uskovat, että ALD on parantumaton sairaus, jolle edes tiede, saati sitten tavalliset ihmiset, eivät voi mitään.


title: Lorenzon öljy

text: Odonet eivät kuitenkaan suostu antamaan periksi, vaan he leiriytyvät lääketieteellisiin kirjastoihin, käyvät läpi eläinkokeita, ahdistelevat tutkijoita, kuulustelevat huippulääkäreitä ympäri maailmaa ja järjestävät sairaudesta jopa kansainvälisen konferenssin. Vaikka Odonet eivät juurikaan edisty tutkimuksissaan, vaan joutuvat seuraamaan poikansa terveyden heikkenemistä ja ovat jatkuvasti epäilijöiden ympäröimänä (joihin kuuluvat muun muassa heidän oman tukiryhmänsä jäsenet), he eivät suostu luovuttamaan. Lopulta he löytävät hoidon, jossa he lisäävät poikansa ruokavalioon tietynlaista öljyä (öljyä, joka sisältää kahta erityistä pitkää rasvahappoa), joka on tehty rapsi- ja oliiviöljystä.


title: Lorenzon öljy

text: Odonet ottavat yhteyttä yli 100 yhtiöön ympäri maailmaa, kunnes he löytävät Croda Internationalissa työskentelevän iäkkään brittiläisen kemistin (Don Suddaby), joka on halukas tislaamaan halutun kaavan. Öljyn avulla pystytään pysäyttämään erittäin pitkien rasvahappojen kerääntymisen aivoihin, mikä on aiheuttanut Odonejen pojan tilan jatkuvan heikentymisen. Odonet onnistuvatkin pysäyttämään sairauden etenemisen. Heidän poikansa aivojen hermoyhteydet ovat kuitenkin kärsineet suurta vahinkoa, eikä niille voi tehdä mitään ennen kuin niiden korjaamiseksi löydetään uusia hoitoja, joiden avulla hermojen myeliinituppi (lipidieriste) voidaan uudistaa.


title: Lorenzon öljy

text: Elokuva päättyy Lorenzon ollessa 14-vuotias. Hänen tilansa on parantunut (hän pystyy nielemään itse ja vastaamaan kysymyksiin kyllä tai ei silmien räpäytyksillä), mutta lääketieteellisiä tutkimuksia tarvitaan selkeästi lisää. Elokuvan lopputeksteissä kerrotaan, että Lorenzo on saanut näkönsä takaisin ja opettelee parhaillaan käyttämään tietokonetta.


title: Luettelo Suomen katsotuimmista elokuvista

text: Tämä artikkeli on luettelo kaikkien aikojen katsotuimmista elokuvista Suomessa.


text: Suomen elokuvasäätiö aloitti katsojamäärien tilastoinnin 1972. Arviot katsojamääristä ennen vuotta 1969 perustuvat Kari Uusitalon laskelmiin.


title: Philippe Anziani

text: Philippe Anziani (s. 21. syyskuuta 1961) on ranskalainen jalkapallovalmentaja ja entinen hyökkääjä. Tammikuusta 2014 lähtien hän on toiminut marokkolaisseura FUS de Rabatin tekninen johtaja.


title: Philippe Anziani

text: Anziani aloitti ammattilaisuransa FC Sochaux'ssa 1978 ja pelasi seurassa uransa menestyksekkäimmät vuodet. Hän nousi jo nuorena hyökkääjänä Sochaux'n avauskokoonpanoon debytoitutaan pääsarjatasolla helmikuussa 1979. Hän oli mukana Sochaux'n joukkueessa, joka voitti liigassa hopeaa 1979–1980 ja eteni UEFA Cupin välieriin seuraavalla kaudella. Sochaux-vuosinaan Anziani pääsi myös Ranskan maajoukkueeseen, jossa pelasi kuitenkin vain viisi maaottelua vuosina 1981–1987.


title: Philippe Anziani

text: Kauden 1983–1984 jälkeen Anziani siirtyi AS Monacoon, jossa voitti Coupe de Francen mestaruuden. Hän pelasi Monacossa kaksi kautta, kunnes siirtyi kahdeksi kaudeksi FC Nantes Atlantiquen riveihin. Nantesista Anziani lähti 1988 ja pelasi yhden kauden Matrassa, kunnes siirtyi Sporting Toulon Variin. Anziani edusti Toulonia sen pääsarjataipaleen viimeiset vuodet, ja kun seura keväällä 1993 putosi lähti myös Anziani. Hän pelasi kauden 1993–1994 yllättäen liigaan nousseessa FC Martigues'ssa, mutta maaleja ei enää syntynyt toivotulla tavalla. Uransa kaksi viimeistä kautta hän edusti Gazélec Ajaccioa.Valmennusuransa Anziani aloitti pelaajauransa tapaan FC Sochaux'ssa. Kesällä 1997 hän liittyi seuran organisaatioon apulaisvalmentajaksi ja toimi tässä tehtävässä lokakuuhun 1998, kunnes nousi päävalmentajaksi potkut saaneen Faruk Hadžibegićin paikalle. Anziani ei onnistunut pelastamaan seuraa putoamiselta pääsarjasta, mutta sai kuitenkin jatkaa tehtävässään. Lopulta huono kauden alku koitui kohtaloksi ja Anziani sai potkut syyskuussa 1999.


title: Philippe Anziani

text: Anziani jatkoi valmennusuraansa Sochaux'n organisaatiossa nuorten valmentajana, mutta suuremmat tehtävät näyttivät karkaavan Anzianin ulottumattomiin. Kesällä 2006 hän liittyi SC Bastian organisaatioon Bernard Casonin apuvalmentajaksi. Edustusmiehistön lisäksi Anziani toimi valmentajana myös Bastian valmennuskeskuksessa. Casonin jätettyä seuran kesällä 2009 nousi Anziani lähes kymmenen vuoden tauon jälkeen edustusjoukkueen päävalmentajaksi. Pesti päättyi kuitenkin jo alkuunsa, kun hän sai potkut kehnojen tulosten vuoksi marraskuussa 2009.


title: Philippe Anziani

text: Kesällä 2010 Anziani jatkoi uraansa FC Nantes Atlantiquessa apulaisvalmentajana. Baptiste Gentilin saatua potkut maaliskuussa 2011 nimitettiin Anziani seuran uudeksi päävalmentajaksi. Anzianin johdolla Nantes sijoittui lopulta Ligue 2:ssa sijalle 13.Kauden viimeisen 3–2 tappioon Le Mansille päättyneen ottelun jälkeen Anziani ilmoitti jättävänsä Nantes'n valmentajan tehtävät.


title: Philippe Anziani

text: Tammikuussa 2014 Anzianista tuli marokkolaisseura FUS de Rabatin tekninen johtaja.


title: Aoi Hana

text: Aoi Hana (青い花) on japanilaisen Takako Shimuran piirtämä ja käsikirjoittama mangasarjakuva. Sarjaa alettiin julkaista marraskuussa 2004 Manga Erotics F -lehdessä. Ensimmäinen täysin oma sarjakuvapainos ilmestyi joulukuussa 2005. Sarja keskittyy "Fumi Manjōme"-nimisen, homoseksuaalisen koulutytön ja hänen ystävänsä "Akira Okudairan" tarinaan. Sarjakuvasta on tehty 11-osainen animaatioversio ja se ilmestyi kesällä 2009 J.C.Staff-studion tuottamana.


title: Port-Crosin kansallispuisto

text: Port-Crosin kansallispuisto on luonnonsuojelualue Ranskalle kuuluvalla Port Crosin saarella Välimeressä. Se sijaitsee noin kymmenen kilometriä Aurinkorannikon rannasta. Lähimmät kaupungit ovat on Toulon ja Hyères.


title: Port-Crosin kansallispuisto

text: Kansallispuisto on lintuharrastajien suosiossa. Siellä on tavattu 114 lintulajia, joista saarella pesii 21. Näiden joukossa on monia petolintuja.


title: Matthew Morrison

text: Matthew James Morrison (s. 30. lokakuuta 1978 Fort Ord, Kalifornia, Yhdysvallat) on yhdysvaltalainen näyttelijä ja laulaja. Hänet tunnetaan Broadway-rooleistaan ja Will Schuesterin osasta televisiosarjassa "Glee".


title: Matthew Morrison

text: Matthew Morrison opiskeli New Yorkin yliopistossa ja Collaborative Arts Project 21 -teatterikoulussa. 19-vuotiaana hän esiintyi kuorossa Broadway-musikaalissa "Footloose". Morrison teki varsinaisen läpimurtonsa Broadwaylla Link Larkinin roolissa musikaalissa "Hairspray". Vuonna 2005 hän esiintyi musikaalissa "The Light in the Piazza" ja sai roolistaan Tony-ehdokkuuden. Saavutettuaan menestystä teatterirooleissa Morrison alkoi näytellä televisiossa ja elokuvissa. Hän vieraili mm. televisiosarjoissa "Num3rot" ja "".


title: Matthew Morrison

text: Morrison on esittänyt pääosaa musikaalisarjassa "Glee" vuodesta 2009. Hän on voittanut roolistaan Satellite Award -palkinnon ja ollut kahdesti ehdolla Golden Globe -palkinnon saajaksi. Hän oli Emmy-ehdokkaana vuonna 2010.


title: Matthew Morrison

text: Matthew Morrison on kotoisin Fort Ordista Kaliforniasta. Hän oli kihloissa näyttelijä Chrishell Stausen kanssa vuosina 2006-2007.


title: Anna palaa 4

text: Anna palaa 4 ("Bring it on: In It to Win It") on vuonna 2007 julkaistu cheerleadereistä kertova elokuva. Elokuvan pääosissa ovat Ashley Benson, Cassie Scerbo, Michael Copon ja Jennifer Tisdale. Elokuvan on ohjannut Steve Rash, käsikirjoittanut Alyson Fouser ja julkaissut Universal Pictures. Elokuva julkaistiin suoraan DVD:lle.


title: Anna palaa 4

text: "Anna palaa 4" on osa Anna palaa -sarjaa, johon kuuluvat elokuvat "Anna palaa" (2000), "Anna palaa 2" (2004) , "Anna palaa 3" (2006) ja "Anna palaa 5" (2009). "Anna palaa 4" ei liity juonensa suhteen elokuvasarjan edellisiin osiin.


title: Tunisin taistelu

text: Tunisin tai Bagradesin taistelu käytiin vuonna 255 eaa. Rooman tasavallan ja Karthagon välillä ensimmäisen puunilaissodan aikana. Se päätti roomalaisten sotaliikkeet Afrikassa ja mahdollisti sodan jatkumisen.


title: Tunisin taistelu

text: Vuonna 256 eaa. konsulit Lucius Manlius Vulso ja Marcus Atilius Regulus kukistivat Karthagon laivaston Ekmonoksen meritaistelussa. Näin roomalaiset kykenivät laskemaan joukkoja Afrikkaan. He olivat niin menestyksekkäitä, että Manlius kutsuttiin takaisin mukanaan joukkoja ja suurin osa laivastoa.


title: Tunisin taistelu

text: Regulus jäi päättämään sodan. Adyksen vaikean tappion jälkeen karthagolaiset olivat valmiita neuvottelemaan, mutta konsulin ehdot olivat liian kovat. Karthago keräsi voimia palkaten mm. kreikkalaisupseeri Ksanthippoksen, joka havitteli taistelua avomaastossa maksimoidakseen Karthagon ylivoimaisen ratsuväen ja sotanorsujen mahdollisuudet.


title: Tunisin taistelu

text: Roomalaiset olivat sittemmin sijoittuneet Tunisiin. Lukumäärä on peräisin Polybiokselta. Heidän komentajansa Regulus halusi voiton huolimatta vahvistuneiden karthagolaisten aiheuttamasta riskistä, sillä hän ei halunnut seuraajiensa saavan siitä kunniaa. Roomalaisilla oli näet tapana vaihtaa komentajat virkavaalien aikaan.


title: Tunisin taistelu

text: Ksanthippos käytti muodostelmaa, jossa hätäisesti värvätty falangi oli keskellä, oikean sivustan muodosti palkkasoturijalkaväki ja ratsuväki oli siipinä laidoilla. Norsut olivat rivistönä jalkaväen edellä.


title: Tunisin taistelu

text: Roomalaiset käyttivät normaalia muotoa, jossa legioonalaiset olivat keskellä ja alivoimainen ratsuväki "(equites)" sivuilla.


title: Tunisin taistelu

text: Heti taistelun alussa suurin osa legioonalaisista jäi rynnäköivien norsujen jalkoihin. Rooman ratsuväki oli pahasti alivoimainen ja pyyhkäistiin tieltä. Sen sijaan vasemmalla sivullaan roomalaiset saivat menestystä, kun parituhatta sotilasta (ehkä liittolaisia) kukistivat palkkasoturit ja ajoivat heitä takaa leiriin asti.


title: Tunisin taistelu

text:
Keskemmällä vain vähän roomalaisia selvisi norsuista, ja nekin jäivät falangin saaliiksi.
Vapautunut Karthagon ratsuväki hyökkäsi roomalaisten selkään ja sivustaan, jolloin taistelu ratkesi teurastukseen kuten Cannaessa 49 vuotta myöhemmin. Vain ne 2000 sotilasta, jotka aiemmin murtautuivat palkkasoturien läpi, selvisivät pakoon ja Rooman laivaston pelastamiksi Apsiista.


title: Tunisin taistelu

text: Regulus itse jäi vangiksi. Jotkin myöhemmät kirjailijat väittävät, että häneltä leikattiin silmät ja että norsun annettiin tallata hänet. Polybios ei mainitse tätä ja karthagolaisille vihamielinen Diodoros väittää hänen kuolleen luonnollisesti. Muitakin tarinoita on, kuten että hänet olisi kidutettu hengiltä piikkitynnyrissä.


title: Riwandi Wahit

text: Riwandi Wahit (s. 6. maaliskuuta 1981 Sendawar, Indonesia) on bruneilainen jalkapalloilija, pelipaikaltaan hyökkääjä. Hän edustaa seuratasolla QAF FC:tä, jota ennen hän on pelannut Malesian sarjaan osallistuneessa bruneilaisjoukkue DPMM FC:ssä. Wahit on pelannut maajoukkueessa kolme ottelua, muttei ole tehnyt niissä yhtäkään maalia.


title: Anna palaa: viimeiseen saakka

text: Anna palaa: viimeiseen saakka ("Bring it on: Fight to the Finish") on vuonna 2009 julkaistu cheerleadereistä kertova elokuva. Elokuvan pääosissa ovat Christina Milian, Cody Longo, Vanessa Born, Gabrielle Dennis ja Rachele Brooke Smith. Elokuvan on ohjannut Bille Woodruff, käsikirjoittanut Elena Song ja Alyson Fouse ja julkaissut Universal Pictures. Elokuva julkaistiin suoraan DVD:lle.


title: Anna palaa: viimeiseen saakka

text: "Anna palaa: viimeiseen saakka" on osa Anna palaa -sarjaa, johon kuuluvat elokuvat "Anna palaa" (2000), "Anna palaa 2" (2004), "Anna palaa 3" (2006) ja "Anna palaa 4" (2007). "Anna palaa: viimeiseen saakka" ei liity juonensa suhteen elokuvasarjan edellisiin osiin.


title: Oksana Tšusovitina

text: Oksana Aleksandrovna Tšusovitina (, Saksassa myös Oksana Chusovitina, s. 19. kesäkuuta 1975 Buhara, Uzbekistanin SNT, Neuvostoliitto) on uzbekistanilainen telinevoimistelija, joka on edustanut Uzbekistanin lisäksi Neuvostoliittoa ja Saksaa. Hän on olympiavoittaja, maailman- ja Euroopan mestari sekä Aasian kisojen kultamitalisti. Hän on voittanut suuren osan arvokisamitaleistaan hypystä. Tšusovitinan ura naistelinevoimistelun huipulla on kestänyt harvinaisen pitkään: hän muun muassa voitti Tokion MM-kilpailuissa 2011 hypyssä hopeaa 36-vuotiaana. Pekingin kesäolympialaisissa 2008 Tšusovitinasta tuli ensimmäinen viisissä kesäolympialaisissa kilpaillut naistelinevoimistelija. Lontoossa 2012 hän osallistui kuudensiin kesäolympialaisiinsa, mikä on telinevoimistelijoiden ennätys yhdessä bulgarialaisen Jordan Jovtševin kanssa. Lontoossa Tšusovitina sijoittui hypyssä viidenneksi. 40-vuotiaana Tšusovitina läpäisi karsinnan Rion kesäolympialaisiin 2016.


title: Oksana Tšusovitina

text: Tšusovitina aloitti telinevoimistelijan uransa Neuvostoliittoa edustaen, ja ehti voittaa maan edustajana kaksi MM-kultaa ja yhden MM-hopean. Neuvostoliiton hajottua Tšusovitina kilpaili Yhdistyneessä joukkueessa, jossa hän muun muassa voitti joukkuekilpailun olympiakultaa Barcelonassa 1992. IVY:n lakattua olemasta hän siirtyi edustamaan Uzbekistania, jonka edustajana hän voitti muun muassa viisi MM-mitalia ja kuusi Aasian kisojen mitalia. Tšusovitinan pojan sairastuttua vakavasti tämä muutti Saksaan, jossa oli saatavilla asianmukaista hoitoa. Tšusovitina siirtyi edustamaan Saksaa, ja voitti tämän jälkeen hypyssä muun muassa olympiahopeaa Pekingistä 2008, kaksi MM-mitalia ja Euroopan mestaruuden.


title: Oksana Tšusovitina

text: Tšusovitina on naimisissa uzbekistanilaisen olympiapainija Bahodir Kurbanovin kanssa.


title: Anna palaa 2

text: Anna palaa 2 ("Bring It On Again") on vuonna 2004 julkaistu komediaelokuva, joka kertoo high schoolin kilpailuhenkisistä cheerleadereistä. Sen on ohjannut Damon Santostefano, käsikirjoittanut Alyson Fouse ja julkaissut Universal Pictures. Elokuva julkaistiin suoraan DVD:lle.


title: Anna palaa 2

text: "Anna palaa 2" on osa elokuvasarjaa, johon kuuluvat menestyselokuva "Anna palaa!" (2000) sekä sen itsenäiset jatko-osat "Anna palaa 3" (2006), "Anna palaa 4" (2007) ja "" (2009). "Anna palaa 2" ei liity juonensa suhteen elokuvasarjan ensimmäiseen osaan.


title: Progress (kirjankustantamo)

text: Progress (, suomeksi myös Edistys) oli Moskovassa toiminut neuvostoliittolainen kirjankustantamo. Se sai alkunsa vuonna 1931 perustetusta Neuvostoliiton ulkomaalaisten työläisten kustannusliikkeestä, joka vuonna 1939 muutettiin "Vieraskielisen kirjallisuuden kustannusliikkeeksi" (ven. Изда́тельство литерату́ры на иностра́нных языка́х, "Izdatelstvo literatury na inostrannyh jazykah"). Progress-kustantamo syntyi vuonna 1963, jolloin Vieraskielisen kirjallisuuden kustannusliikkeeseen liitettiin vuonna 1946 perustettu Ulkomaisen kirjallisuuden kustannusliike (ven. Изда́тельство иностра́нной литерату́ры, "Izdatelstvo inostrannoi literatury").


title: Progress (kirjankustantamo)

text: Progress kustansi vieraille kielille käännettyä neuvostoliittolaista yhteiskuntapoliittista, tieteellistä, kauno- ym. kirjallisuutta sekä venäjäksi käännettyä ulkomaista kirjallisuutta. Vuonna 1974 se julkaisi neljälläkymmenellä kielellä 950 kirjanimekettä yhteensä 24,1 miljoonan kappaleen painoksena. Vuonna 1982 siitä erotettiin vieraskielisen kaunokirjallisuuden julkaisemiseen erikoistunut Raduga-kustantamo. Vuonna 1989 Progress kustansi 741 kirjanimekettä yhteensä 10,7 miljoonan kappaleen painoksena.


title: Progress (kirjankustantamo)

text: Suomenkielistä käännöskirjallisuutta julkaisivat 1960-luvun alkuun saakka etupäässä petroskoilaisen Karjala-kustantamon edeltäjät. Myöhemmin Petroskoissa oli Progress-kustantamon suomenkielinen toimitus.


title: Progress (kirjankustantamo)

text: Vuonna 1991 kustantamon tilalle perustettiin samanniminen osakeyhtiö. Nykyään Progressin perinteitä jatkaa kustannusliike "Progress-Traditsija".


title: Khin Maung Tun

text: Khin Maung Tun (s. 18. syyskuuta 1985 Mingalardon) on myanmarilainen jalkapalloilija, pelipaikaltaan puolustaja.


title: Khin Maung Tun

text: Khin edustaa seuratasolla Yadanarbon FC:tä, jossa hän on pelannut vuodesta 2009 asti. Khin on pelannut aiemmin muun muassa thaimaalaisessa Surat Thani FC:ssä. Hän on voittanut maansa mestaruuden yhteensä seitsemän kertaa, joista neljä Myanmarin finanssi- ja tuloministeriön joukkueessa ja kolme Yadanarbon FC:ssä.


title: Khin Maung Tun

text: Khin on pelannut Myanmarin maajoukkueessa 21 ottelussa vuodesta 2002 lähtien, muttei ole tehnyt joukkueessa yhtäkään maalia.


title: Edistys

text: Edistys voi tarkoittaa seuraavia asioita:


title: Osman Ali Khan, Asaf Jah VII

text:
Sir Osman Ali Khan (), syntämänimeltään Usman Ali Khan Bahadur ()
(6. huhtikuuta, 1886 – 24. helmikuuta, 1967) oli Hyderabadin valtion ja Berarin viimeinen Nizam eli hallitsija. Hän hallitsi Hyderabadia vuodesta 1911 vuoteen 1948, jolloin se liitettiin Intiaan.


title: Osman Ali Khan, Asaf Jah VII

text: Khania pidettiin maailman rikkaimpana ihmisenä 1940-luvun alussa. Hänen omaisuutensa arvoksi arvioitiin kaksi miljardia Yhdysvaltain dollaria. Tuohon aikaan vasta perustetun Intian liittohallituksen omaisuuden arvoksi arvioitiin noin miljardi dollaria. Khan esiintyi Time-lehden kannessa. Khan oli kuolemaansa saakka Kaakkois-Aasian rikkain ihminen, vaikka hänen omaisuutensa arvo laski miljardiin dollariin.


title: Osman Ali Khan, Asaf Jah VII

text: Khan rakennutti Delhiin Hyderabad House -palatsin, joka nykyään toimii Intian hallituksen juhla- ja kokoustilana.


title: Raduga (kirjankustantamo)

text: Raduga (, suomeksi ”sateenkaari”) oli Moskovassa ja Taškentissa toiminut neuvostoliittolainen kirjankustantamo. Se erotettiin Progress-kustantamosta vuonna 1982. Raduga julkaisi neuvostoliittolaista kaunokirjallisuutta, matkaoppaita ja humanistisia tieteitä käsitteleviä teoksia viidelläkymmenellä vieraalla kielellä sekä venäjäksi käännettyä ulkomaista kirjallisuutta. Vuonna 1989 se kustansi 628 kirjanimekettä yhteensä 19,4 miljoonan kappaleen painoksena.


title: Raduga (kirjankustantamo)

text: Vuosina 1990–1992 Raduga oli mukana perustamassa useita yhteisyrityksiä ja joulukuussa 1993 se muutettiin osakeyhtiöksi. Se on jatkanut toimintaansa erikoistumalla "Harlekiinien" ja muiden rakkausromaanien julkaisemiseen.


title: Chan Rithy

text: Chan Rithy (s. 11. marraskuuta 1983) on kambodžalainen jalkapalloilija, pelipaikaltaan keskikenttäpelaaja. Hän edustaa seuratasolla thaimaalaista Surin FC:tä. Chan on pelannut Kambodžan maajoukkueessa 23 ottelua ja on tehnyt niissä yhteensä kolme maalia.


title: Lucas Foresti

text: Lucas Foresti (s. 12. toukokuuta 1992 Brasília) on brasilialainen moottoriurheilija.


title: Lucas Foresti

text: Ennen autourheilu-uraansa hän kilpaili nuorten motocross-sarjoissa vuoteen 2006 saakka, kunnes siirtyi karting-sarjoihin. Hän sijoittui debyyttivuonnaan neljänneksi. Seuraavana vuonna hän voitti neljä eri mestaruutta tulokkaana. Vuonna 2008 Foresti voitti jälleen karting-sarjan mestaruuden. Samana vuonna hän ajoi kaksi kilpailua Amerikan Formula BMW-sarjassa. Vuonna 2009 Foresti kilpaili Formula 3 Sudamericana sarjassa sijoittuen sarjan kolmanneksi.


title: Lucas Foresti

text: Vuonna 2010 Foresti kilpaili muun muassa Britannian F3, Toyota Racing Series, Masters of Formula 3 ja F3 Sudamericana -sarjoissa. Hän ajoi myös GP3-sarjassa saavuttaen yhden kakkossijan ja seitsemän pistettä. Vuonna 2011 Foresti kilpaili Formula 3 Brazil Open sarjassa voittaen sarjan mestaruuden. Samana vuonna Foresti ajoi Britannian F3-sarjassa. Hän voitti kolme kilpailua ja sijoittui sarjan seitsemänneksi. Vuonna 2012 Foresti kilpaili FR3.5 sarjassa DAMS-tallissa saavuttaen kahdeksan pistettä. Samana vuonna hän voitti toistamiseen F3 Brazil Openin mestaruuden. Vuonna 2013 Foresti jatkoi FR3.5 sarjassa saavuttamatta pisteitä.


title: Jessalyn Gilsig

text: Jessalyn Gilsig (s. 30. marraskuuta 1971 Montreal, Quebec, Kanada) on kanadalainen näyttelijä, joka on tehnyt merkittävimmät roolinsa televisiossa.


title: Jessalyn Gilsig

text: Jessalyn Gilsig aloitti uransa ääninäyttelijänä. Vuonna 1995 hän muutti New Yorkiin ja esiintyi useissa Off Broadwayn näytelmissä. Gilsig esitti opettaja Lauren Davisiä televisiosarjassa "Käytäväpeliä" vuosina 2000–2002. Tämän jälkeen hän alkoi näytellä sarjassa "Muodon vuoksi". Sittemmin Gilsig on esiintynyt mm. televisiosarjoissa "Pako", "Heroes" ja "Glee".


title: Jessalyn Gilsig

text: Gilsig oli naimisissa Bobby Salomonin kanssa vuosina 2005–2010. Parilla on vuonna 2006 syntynyt tytär Penelope.


title: Black Hawk

text: Black Hawk voi viitata ainakin seuraaviin asioihin:


title: Louiguy

text: Louis Guglielmi, taiteilijanimeltään Louiguy, (3. huhtikuuta 1916 Barcelona – 4. huhtikuuta 1991 Vence) oli katalonialainen muusikko. Hän on säveltänyt muun muassa Édith Piafille kappaleen La vie en rose.


title: Louiguy

text: Hän kuoli 75-vuotiaana Vencessä, Ranskassa.


title: Kansan Kuvalehti

text: Kansan Kuvalehti oli Suomessa vuosina 1926–1934 ja 1944–1954 ilmestynyt suomenkielinen aikakauslehti. Lehti ilmestyi kerran viikossa. Alkujaan lehteä julkaisi WSOY ja vuodesta 1944 lähtien Yhtyneet Kuvalehdet .


title: Kansan Kuvalehti

text: Lehden kansikuvissa oli paljon kuvia lapsista arkisissa toimissaan. Kansan Kuvalehdessä julkaistiin esimerkiksi Mika Waltarin, Kalle Väänäsen ja Väinö Välkiön kirjoituksia.


title: Kansan Kuvalehti

text: Lehdessä ilmestyneitä sarjakuvia olivat esimerkiksi Rymy-Eetu, Kissalan prinsessa ja Tapani Löfvingin seikkailut isonvihan aikana.


title: Marcel Nguyen

text: Marcel Van Minh Phuc Long Nguyen (s. 8. syyskuuta 1987 München) on saksalainen telinevoimistelija ja Euroopan mestari.


title: Marcel Nguyen

text: Nguyen on saavuttanut Saksan joukkueessa joukkuekilpailussa MM-pronssia, Euroopan mestaruuden, EM-hopean ja neljännen sijan Pekingin kesäolympialaisissa 2008. Pekingissä hän oli permannolla 14:s. Henkilökohtaisesti Nguyen on voittanut nojapuiden Euroopan mestaruuden ja rekin pronssia Berliinin EM-kilpailuissa 2011 sekä permannon EM-pronssia. Montpellier’n EM-kilpailuissa 2012 Nguyen uusi nojapuiden EM-kultansa.


title: Marcel Nguyen

text: Kesäolympialaisissa 2012 Lontoossa Nguyen voitti olympiahopeaa moniottelussa ja nojapuilla.


title: Jacques Pills

text: Jacques Pills (7. tammikuuta 1906 – 12. syyskuuta 1970) oli ranskalainen näyttelijä ja laulaja. Hän osallistui vuoden 1959 euroviisuihin Monacon edustajana kappaleella ”Mon ami Pierrot”.


title: Jacques Pills

text: Pills oli naimisissa laulaja Édith Piafin kanssa vuosina 1952–1956. Aiemmin hän oli naimisissa Lucienne Boyerin kanssa, ja heillä on tytär, laulaja Jacqueline Boyer.


title: Ahvahit

text: Ahvahit (omakielinen nimitys ашвадо, "ašvado") ovat andilaista ahvahin kieltä puhuva kansa. Suurin osa heistä asuu Venäjään kuuluvan Dagestanin vuoristoseudulla. Ahvaheja arvioidaan olevan yli 6 000 henkeä. Perinteinen uskonto on sunnalainen islam.


title: Ahvahit

text: Ahvahit jakautuvat kahteen ryhmään. Pohjoisryhmän perinteinen asuinalue sijaitsee Kaukasukseen kuuluvien Bogosvuorten pohjoisrinteillä Andijskoje Koisun jokilaaksossa. Eteläryhmän kylät sijaitsevat Bogosin itärinteillä Avarskoje Koisun laaksossa. Pohjoiset kylät Kvankero, Tsvakilkolo, Tad-Magitl, Lologonitl, Kudijab-Roso ja Izano kuuluvat Ahvahin ja eteläiset Tsekob, Tljanub ja Ratlub Šamilin piiriin. Naapurikansoja ovat pohjoisessa karatat, idässä avaarit, lounaassa tindalit ja lännessä bagulalit. 1600–1700-luvuilla ahvaheja siirtyi nykyisen Azerbaidžanin Zaqatalan piiriin, jossa heitä asuu varsinkin Axaxdərən kylässä. Neuvostoaikana osa ahvaheista muutti Kumykkien alangolle Terek- ja Sulakjokien väliselle alueelle.


title: Ahvahit

text: Vuoden 1926 väestönlaskennan mukaan ahvaheja oli 3 700 henkeä. Neuvostoliiton myöhemmissä väestönlaskennoissa heidät luettiin avaareiksi. 2000-luvun alussa ahvaheja arvioitiin olevan yli 6 000 henkeä, joista vähän yli 4 000 kansan perinteisellä asuinalueella. Venäjän vuoden 2002 väestönlaskennassa rekisteröitiin 6 400 ahvahia, joista lähes kaikki asuivat Dagestanissa. Ahvahin piirin 6 100 ahvahia muodostivat 30,1 % piirin väestöstä. Azerbaidžanin Zaqatalan piirissä ahvaheja arvioidaan olevan noin 2 000 henkeä.


title: Ahvahit

text: Ahvahin kieli kuuluu dagestanilaisten kielten avaarilaisen ryhmän andilaiseen haaraan. Se jakautuu pohjoiseen ja eteläiseen murteeseen.


title: Ahvahit

text: Sivistyskielinään ahvahit käyttävät avaaria ja venäjää. Myös eri murteiden puhujat kommunikoivat keskenään avaariksi. Venäjän vuoden 2002 väestönlaskennassa rekisteröidyistä ahvaheista 72,1 % osaa venäjää. Osa kansasta puhuu myös azeria tai kumykkia.


title: Ahvahit

text: Ahvahit ovat alueensa kantaväestöä. Myöhemmin heihin on sekoittunut lähinnä Hunzahin seudulta muuttaneita avaareja. Ensimmäisen kerran ahvahit mainitaan 1300-luvun georgialaisissa kronikoissa. 1400–1700-luvuilla he kääntyivät muslimeiksi. Pohjoiset kylät muodostivat Tsunta-Ahvahin liittokunnan, eteläiset kuuluivat 1600-luvulta lähtien Gidatlin liittokuntaan. 1840–1850-luvuilla ahvahit osallistuivat imaami Šamilin johtamaan vuoristokansojen vapaustaisteluun. 1860-luvulla Tsunta-Ahvah liitettiin Andin ja eteläiset kylät Gunibin piirikuntaan.


title: Ahvahit

text: Perinteisiä elinkeinoja ovat laiduntamiseen perustuva karjanhoito ja kyntöviljely. Lampaiden lisäksi pidettiin vuohia, nautoja ja hevosia. Terassiviljelmillä kasvatettiin ohraa, vehnää, ruista, kauraa, hirssiä ja 1800-luvulta lähtien myös maissia ja perunaa. Muita viljelykasveja olivat pavut, sipuli, valkosipuli ja tupakka. Lisäksi harjoitettiin mehiläistenhoitoa. Käsitöihin kuului nahkan, metallin, puun ja kiven käsittely. Perinteiset elinkeinot elävät yhä vuoristoalueella. Kumykkien alangolla harjoitetaan peltoviljelyä, puutarhanhoitoa ja karjanhoitoa. Miehet käyvät ansiotöissä Azerbaidžanissa, Keski-Aasiassa ja Venäjällä.


title: Ahvahit

text: Linnoitetut kylät sijaitsivat terassimaisesti vuorten rinteillä. Kaksi- tai kolmikerroksiset asuin- ja talousrakennukset oli rakennettu kivestä. Suorakulmaisissa taloissa oli tasakatto ja avoin parveke. Lukuisat pienet kylät yhdistettiin 1900-luvun alussa ja maatalouden kollektivisoinnin aikana.


title: Ahvahit

text: Perinteinen vaatetus on samantapainen kuin muilla dagestanilaisilla. Ruokavalion perustan muodostivat jauho-, maito- ja liharuoat. Tyypillisiä ruokalajeja ovat ohut leipä, erilaiset hinkalit, puurot, maito- ja lihakeitot sekä täytetyt piirakat.


title: Ahvahit

text: Patriarkaalisen yhteiskuntajärjestyksen perustana oli sukuyhteisö eli "tuhum" ja kyläyhteisö eli "džamaat". Ydinperheiden rinnalla esiintyi jakamattomia suurperheitä. Tapakulttuuriin kuuluvat perheenjäsenten tiukat käyttäytymissäännöt, vanhempien kunnioittaminen, suvun jäsenten ja naapurien välinen avunanto sekä vieraanvaraisuus.


title: Ahvahit

text: Suullinen kansanperinne käsittää avaarin- ja ahvahinkielisiä sananlaskuja, arvoituksia, lauluja, satuja ja itkuvirsiä. Perinteisiin uskomuksiin kuuluu luonnon ja taivaankappaleiden kunnioittaminen sekä usko hyviin ja pahoihin henkiin. Ahvaheilla on omaperäinen kalenteri, johon liittyy muualla Dagestanissa tuntemattomia riittejä.


title: Uskonnollinen eristäminen

text: Uskonnollinen eristäminen tarkoittaa uskonnon perusteella tapahtuvaa ihmisten erottelua. Termiä käytetään kuvaamaan paitsi sosiaalista ilmiötä, myös lain perusteella tapahtuvaa erottelua.


title: Uskonnollinen eristäminen

text: The Guardian-lehden toimittajan Jonathan Steelen mukaan Bosnia ja Hertsegovina on "riipuvainen, tukahdutettu ja apartheidistinen hallinto". Steelen näkemyksen mukaan YK:n hallinto Bosniassa luo "riipuvaisuuden, tukahduttaa siviiliyhteiskunnan ja aikaansaa selvästi näkyvää taloudellista aparthaidia".


title: Uskonnollinen eristäminen

text: Iranin virallinen uskonto on Islam, jonka johtajana toimii Ajatollah. Iran asettaa ei-Muslimit monoteistit Dhimmin asemaan. Yhdysvaltain ulkoministeriö on raportoinut Iranissa tapahtuvasta uskonnon perusteella tehtävistä vangitsemisista, häirinnästä ja pelottelusta.


title: Uskonnollinen eristäminen

text: Bahai-uskon jäsenet ovat kertoneet joutuneensa erotetuiksi yliopistosta uskontonsa perusteella. Bahailaiset opettajat joutuvat luopumaan uskostaan saadakseen toimia opettajana. Bahailaisuutta ei tunnusteta Iranin perustuslaissa.


title: Uskonnollinen eristäminen

text: 1. maaliskuuta, 2004 saakka Saudi-Arabian hallituksen internet-sivuilla mainittiin, että juutalaiset eivät saa saapua maahan.


title: Uskonnollinen eristäminen

text: Mekan ja Medinan kaupunkeihin pääsevät ainoastaan muslimit. Tämä on aiheuttanut hankaluuksia kaupungeissa toimivilla länsimaisille yrityksille, joiden täytyy joko palkata ainoastaan muslimeita, tai teettää työt kaupungin ulkopuolella. Mekan ja Medinana puhelinverkon operoinnista 1980-luvulla vastannut Bell Canada perusti ei-muslimeille omat toimitilat kaupungin ulkopuolelle. Yritys joutui Kanadassa oikeuteen 1970-luvulla uskonnon (ja sukupuolen) perusteella tapahtuneesta syrjinnästä.


title: Uskonnollinen eristäminen

text: Lontoo on jakautuneempi uskonnon perusteella kuin rodun perusteella. Neljännes kaupungin seitsemästä miljoonasta asukkaasta asuu valitsemassaan uskonnollisessa kaupunginosassa.


title: Anna Dementjeva

text: Anna Jurjevna Dementjeva (, s. 28. joulukuuta 1994 Samara) on venäläinen telinevoimistelija, maailman- ja Euroopan mestari.


title: Anna Dementjeva

text: Dementjeva kuului Rotterdamin MM-kilpailuissa 2010 kultaa voittaneeseen ja Tokion MM-kilpailuissa 2011 hopealle yltäneeseen Venäjän joukkueeseen. Euroopan-mestaruuskilpailuissa Dementjeva on voittanut neliottelun ja puomin kultamitalit Berliinistä 2011.


title: Aleksandr Šatilov

text: Aleksandr Šatilov (, s. 22. maaliskuuta 1987 Uzbekistanin SNT, Neuvostoliitto) on israelilainen telinevoimistelija. Hänen vahvin telineensä on permanto.


title: Aleksandr Šatilov

text: Šatilov on saavuttanut permannolta MM-pronssia Lontoosta 2009 ja Tokiosta 2011. Hän voitti permannon Euroopan-mestaruuden Moskovassa 2013, sai EM-hopeaa 2011 sekä pronssia 2009, 2012, 2014, 2016 ja 2017. Pekingin kesäolympialaisissa 2008 Šatilov sijoittui permannolla kahdeksanneksi ja Lontoon kesäolympialaisissa 2012 kuudenneksi.


title: FC Jerevan

text: FC Jerevan () oli vuosina 1995–2000 Jerevanissa toiminut jalkapalloseura.


title: FC Jerevan

text: Seura perustettiin vuonna 1995 ja se nousi heti pääsarjaan. Ensimmäisellä pääsarja-kaudellaan FC Jerevan sijoittui sarjan kolmanneksi. Seuraavalla kaudella joukkue sijoittui jälleen kolmanneksi. Kaudella 1997 pelattiin syyskausi siirtymäkauden vuoksi ja tällöin FC Jerevan voitti sarjamestaruuden. Mestaruuden myötä seura pääsi ensimmäistä kertaa Mestarien liigan karsintoihin, mutta putosi heti ensimmäisellä kierroksella HJK:ta vastaan. Kausina 1998 ja 1999 seura sijoittui jälleen pronssille ja viidenneksi. Ennen kauden 2000 alkua seuran toiminta lopetettiin.


title: Kingsley’s Adventure

text: Kingsley’s Adventure on kolmen persoonan tasohyppely ja toimintaseikkailu videopeli, jonka Psygnosis julkaisi vuoden 1999 lopulla PlayStation-konsolille.


title: Kingsley’s Adventure

text: Tarina alkaa siitä, että Hedelmämaata ja Porkkanalinnaa on kohdannut onnettomuus: Häijy Kiisseli (kokiksi tekeytynyt taikuri) on varastanut kuningattaren taikaoppaan ja muuttanut Hedelmämaata suojelleet ritarit omiksi kätyreikseen (Pimeyden ritarit). Valtakunta on sekasorron partaalla ja tarvitsee sankaria. Orpo ketunpoika Kingsley, ritarikokelas, on Hedelmämaan viimeinen toivo. Apunaan Kingsleyllä on miekka ja varsijousi, ja tarinan edetessä hän saa muitakin apuvälineitä, jotka kuuluvat todellisen ritarin varustukseen.


title: Kingsley’s Adventure

text: Kingsley's Adventure sai melko positiivisen arostelun kritiikoilta. AllGame arvioi pelin 3/5 ja lisäsi "kingsley's Adventure on peli joka koettelee pelaajien kärsivällisyyttä, mutta kaiken kaikkiian pelillä on hyvä lapsille ja perheelle suuntautunut lähtökohta jopa sen mukanaan oleva söpö juoni ja vielä söpömpi päähahmo. Niille Crash Bandicoot ja muille toimintaseikkailu platformi friikeille, tämä on ehdottomasti yrityksen arvoinen."


title: Kingsley’s Adventure

text: Porkkanalinnassa Kingsley rupattelee Anelma-pupun kanssa. Anelma antaa Kingsleylle kilven ja kehottaa ketunpoikaa suuntaamaan Vanhan Rypyn, mäyrän ja ritarien kouluttajan, puheille. Vanhan Rypyn avustuksella Kingsley harjoittelee tulevia koitoksiaan varten tullakseen uskolliseksi ritariksi. Pian mäyrä toteaa nuorukaisen kelvolliseksi valtakunnan puolustajaksi ja antaa Kingsleylle tikarin. Tämän jälkeen Kingsley menee vastaanottamaan ensimmäisen tehtävänsä suoraan kuningasparilta, Mariukselta ja Amandalta. Nämä kertovat Hedelmämaan olevan kaaoottisessa tilassa ja vaativat, että Kingsley suuntaa kulkunsa välittömästi Merikaupunkiin. Sieltä hänen tulee etsiä Suolamäen Jimi, joka kertoo ensimmäisestä tehtävästä lisää.


title: Kingsley’s Adventure

text: Merikaupunki


title: Kingsley’s Adventure

text:
Merikaupunkiin päästään Porkkanalinnan kellarin kautta (kellariin puolestaan päästään linnan kirjaston kautta), jossa sijaitsee KETUNKOLO (eli portaali ja tallennuspiste, joka johtaa toiselle tasolle ja joita pelissä piisaa).
Suolamäen Jimi on kapakassaan, Suolaisessa merikarhussa. Kingsley huomaa nopeasti, että paikallisilla eivät asiat ole hyvin: Seppäset eivät uskalla harjoittaa helmenkalastusta, Kovakeksi on työtön, Maurin ravintolaan eivät kalalähetykset saavu ja Hannu on joutunut odottamaan tyttöystäväänsä jo kolme kokonaista päivää. Kaikki on merirosvokapteeni Kallasen syytä, sillä hän on varastanut Suolamäen Jimin kaljuunan. Nyt kukaan ei voi käydä kauppaa Merikaupungin kanssa. Kingsleyn tehtävä on siis hoidella Miekkasaarella majaileva Kallanen ja hankkia kaljuuna takaisin.
Onneksi Rauno Von Kani on rakentanut merenalaisen tunnelin majakalta Miekkasaarelle. Näin Kingsley pääsee livahtamaan Kallasen rosvoluolaan ja nujertamaan häijyn kapteenin. Kaljuuna palautetaan sen oikealle omistajalle kaikkine aarteineen. Tästä kiitollisena Suolamäen Jimi lahjoittaa Kingsleylle muinaisen haarniskan ja kirveen, jotka paljastuvat uskollisen ritarin varusteiksi.
Merikaupungin ongelmat eivät kuitenkaan ole vielä aivan lopussa, sillä Pimeyden ritari, Reksi Raakalainen, asuu yhä rannan lähellä kelluvassa Ankkurilinnassa. Kingsleyllä ei kuitenkaan ole voimia siirtämään ruosteista vinssiä voidakseen kohdata Reksin. Niinpä hän lähtee tekemään tilanneraportin Porkkanalinnaan.


title: Kingsley’s Adventure

text: Epäonnen kylä


title: Kingsley’s Adventure

text: Kuningaspari komentaa Kingsleyn välittömästi uudelle tehtävälle. Ketunpoika kiirehtii linnan pihamailla seisovalle ketunkololle ja hyppää sisään päästäkseen Epäonnen kylään. Uudella tasolla Kingsley kohtaa heti ensimmäiseksi miekkakala Jaakon, joka kertoo Nuuskusta, ahneesta lohikäärmeestä. Nuuskun jatkuvat ruoanryöstöretket ovat aiheuttaneet Epäonnen kylään piinaavan nälänhädän. Ainoa tätä tultasyöksevää läskiä inhottava elintarvike on pinaatti, ja kyläläiset ovat kurkkuaan myöten täynnä sitä. Niinpä Kingsley seuraa suuria jalanjälkiä Nuuskun luolalle etsiäkseen lohikäärmeen käsiinsä. Luolassa Kingsley pelastaa ylipainoisen hiiren, Tarttisen, joka on ollut vankina jo ikuisuuden. Armelias keittiömestari Nando on pitänyt hänet hyvässä kunnossa Nuuskulta jäävien ruontähteiden avulla. Tarttinen neuvoo Kingsleylle Nuuskun olevan Sinisessä salissa ja lyllertää sitten etsimään keittiömestaria. Kingsley puolestaan juoksee pitämään Nuuskulle puhuttelua. Lohikäärme ei tästä ilahdu, vaan käy päälle ruokailuvälineineen. Kingsley tuhoaa lohikäärmeen saaden tältä veitsen ja haarukan. Ketunpoika tapaa pian uudelleen Tarttisen ja keittiömestari Nandon, jotka ehdottavat kaiken ruoan palauttamista takaisin Epäonnen kylään. Kingsley suostuu tähän mielihyvin, mutta pohtii, mitä tehdä Nuuskun ruokailuvälineillä. Kylän seppä takookin niistä mainion miekan, jolla tuntuu olevan taikavoimia. Miekka on kuitenkin niin painava, että seppä lahjoittaa Kingsleylle myös vanhat hansikkaat. Vaikka Nuuskusta on selvitty, Pimeyden ritari Juudas vartioi yhä kylää luoksepääsemättömässä linnassaan. Kingsley päättää toistaiseksi palata Porkkanalinnaan.


title: Kingsley’s Adventure

text: Rukousnauhakylä


title: Kingsley’s Adventure

text: Tuskin on Nuuskusta päästy, kun kuningatar Amanda käskee Kingsleyn kiiruhtaa uuteen kylään ja puhua pormestarille. Olutmunkkien asuinpaikka, Rukousnauhakylä, on tulvillaan sairaita ja sangen päihtyineitä kyläläisiä. Syy löytynee myrkytetystä inkiväärioluesta. Ketunpoika kiiruhtaa tapaamaan kylän pormestaria, mutta ovivahti, Unikeko, ei ole laskea häntä sisälle. Niinpä Kingsley käväisee Heran/Hannan kahvilassa hakemassa kupillisen terästettyä kahvia Unikeolle, joka piristyttyään avaa lukitun oven. Sisällä pormestari Simo on kamalassa kankkusessa. Hän antaa KIngsleylle salasanan luostariin, jotta munkki Hyvämallas laskisi Kingsleyn sisälle olutpanimoon. Luostarissa Kingsley suuntaa apotti Harrinin puheille, mutta kohtaa matkallaan epäilyttävän munkin, Timon, joka heiluttelee käsiään hermostuneesti ympäriinsä. Kun apotti saa kuulla myrkytetystä oluesta, hän ehdottaa heti lääkeyrttien hakua luostarin alapuolella sijaitsevista katakombeista. Kingsley kiiruhtaa keräämään yrtit, mutta ällistyy palatessaan: Timo on tullut pysäyttämään hänen vastalääkkeen hankintaansa. Munkki paljastuukin pirukokelaaksi, Kaarlo Pimeäherra nuoremmaksi, joka on myrkyttänyt munkkien oluen. Kingsley pakottaa Kaarlon palaamaan takaisin kotikonnuilleen ja juoksee viemään vastalääkkeen apotti Harrinille. Kuultuaan pirusta, apotti toteaa tällaista tapahtuneen aikaisemminkin. Joka tapauksessa hän ojentaa Kingsleylle palkkioksi saappaat ja jalkajousen. Koska Pimeyden ritari Oskari asuu yhä linnassaan, voi Kaarlo palata takaisin kylään. Juuri nyt Kingsleyllä ei kuitenkaan ole tarpeeksi taikavoimaisia esineitä lentää rotkon yli linnalle.


title: Kingsley’s Adventure

text: Afasia


title: Kingsley’s Adventure

text: Porkkanalinnassa on jälleen huonoja uutisia: Maissijauhon, Hedelmämaan mestaritaikurin, taikaviitta on varastettu. Flirttailtuaan hetken kuningattaren kanssa, Kingsley suuntaa Afasian ketunkololle pelastamaan taikuria. Hetken päästä hajamielisen hömelö tapiiri, Maissijauho, löytyykin harhailemasta linnanraunioiden läheisyydestä. Hän valittaa kadonneesta viitastaan ja kertoo varkaan paenneen raunioihin. Kingsley lupaa hoitaa asian. Niinpä hän suuntaa melkoista remonttia vaativaan linnanrähjään. Siellä hän kohtaa hankaluuksien jälkeen muutamia vankeja, kuten Sylvesterin ja pomppivan jääkaapin. He sanovat vapautuvansa heti, kun taikaviitan kähveltänyt rotta, Reiska/Reetu, kukistuu. Kingsley hoitaakin homman ja ottaa Maissijauhon viitan haltuunsa, mutta yllättyy, kun itse Häijy Kiisseli ilmestyy uhkailemaan häntä Pimeyden ritareillaan. Kingsley ottaakin haasteen vastaan käytyään ensin palauttamassa taikaviitan sen oikealle omistajalle. Kiitollinen Maissijauho antaa uskollisen ritarin taikajalokiven Kingsleyn kilpeä varten.


title: Kingsley’s Adventure

text: Pimeyden ritareiden metsästys ja Kallosaari


title: Kingsley’s Adventure

text: Nyt kun Kingsleyllä on kaikki uskollisen ritarin varusteet kerättynä, kuningas kruunaa hänet virallisesti oikeaksi Hedelmämaan ritariksi. Vaikka suurimmat uhat onkin poistettu Hedelmämaan kaupungeista, edelleen Häijy Kiisselin luomat Pimeyden ritarit vaivaavat kyläläisiä. Uusilla uskollisen ritarin varusteillaan Kingsley pääseekin nyt ritareiden linnoituksiin ja pystyy kukistamaan heidät. Hän hoitelee kaikki ilkiöt ja osoittaa olevansa valmis kohtaamaan itsensä Häijy Kiisselin. Kuningatar Amanda antaa Kingsleylle viimeisen osan Ketunkolon kartasta ja varoittaa Kallosaaresta, Häijy Kiisselin majapaikasta. Kingsley ei tunne pelkoa, vaan syöksyy kohtaamaan vihollisensa. Taistelu kuningattaren taikaoppaasta käydään Häijy Kiisselin keittiössä ja seisoessaan kiehuvan padan yllä, Kingsley ei ehdi epäröidä, kummasta mahtaa tässä viimeisessä koitoksessa tulla kiisseliä.


title: Kingsley’s Adventure

text:
Päävastukset
Pimeyden ritarit


title: Carlos Saldanha

text: Carlos Saldanha (s. 20. heinäkuuta 1968) on brasilialainen animaatioelokuvien ohjaaja. Hän on ohjannut muun muassa elokuvat "Ice Age" (2002), "Ice Age 2 – Jäätikkö sulaa" (2006), " Ice Age 3 – Dinosaurusten aika" (2009) ja "Robots" (2005).


title: Yllikkälä

text: Yllikkälä on kylä Lappeenrannassa. Se sijaitsee valtatie 6:n eteläpuolella, n. 8 km:n päässä Lappeenrannan keskustasta. Sen läpi kulkee Karjalan rata ja siellä sijaitsee Yllikkälän sähköasema.


title: Yllikkälä

text: Yllikkälä kuului Lappeen kuntaan, joka vuonna 1967 liitettiin Lappeenrannan kaupunkiin. Kylä onkin Lappeen kunnalle tyypillistä maalaisseutua.


title: Yllikkälä

text: Lähimmät naapurikylät ovat Kärki, Tapavainola ja Sipari.


title: In Memory of Rigger Dan

text: In Memory of Rigger Dan on Kari Peitsamon ja hänen Road Hogs -yhtyeensä studioalbumi, joka julkaistiin 4. toukokuuta 2011. Levy on Peitsamon järjestyksessään 59. albumi.


title: In Memory of Rigger Dan

text: Kaikki kappaleet säveltänyt ja sanoittanut Kari Peitsamo.


title: Pyhä Columba

text: Pyhä Columba (n. 530-597) oli irlantilainen munkki. Hänet tunnetaan myös nimillä Colmcille, Colum Cille ja Calum Cille.


title: Pyhä Columba

text: Vuonna 563 hän matkusti Skotlantiin Ionan saarelle ja perusti sinne luostarin, josta tuli tärkeä kirkollinen keskus. Hänet on haudattu Downpatrickiin Pohjois-Irlannissa.


title: Mauveiini

text: Mauveiini, myös aniliini-purppura ja Perkinsin mauve, oli ensimmäinen täysin keinotekoinen väriaine.


title: Mauveiini

text: Sen systemaattinen nimi on 3-amino-2,±9-dimetyyli-5-fenyyli-7-(p-tolyyliamino)fenatsiniumasetaatti. Molekyylikaava on CHNX (mauveiini A) ja CHNX (mauveiini B).


title: Mauveiini

text: Mauveiinin keksi vahingossa englantilainen kemisti William Henry Perkin vuonna 1856, kun hän yritti valmistaa malarialääkkeenä käytettyä kiniiniä synteettisesti aniliinista. Koe epäonnistui, mutta Perkin huomasi tutkiessaan tekemäänsä mustaa massaa sen muuttuvan purppuran väriseksi hänen laitettuaan siihen denaturoitua etanolia. Kokeiltuaan sitä silkkiin se muuttui kirkkaan violetiksi. Hän oli tullut keksineeksi vain 18-vuotiaana ensimmäisen keinotekoisen väriaineen, mauveiinin. Keksintö romahdutti purppurakankaan arvon, ja se lakkasi olemasta harvinainen ylellisyystuote.


title: Mauveiini

text:
Perkin patentoi väriaineen ja avasi seuraavana vuonna värjäämön Lontooseen ja aloitti sen massatuotannon. Sen alkuperäisenä nimenä oli "aniliini-purppura" tai "Tyroksen purppura".
Nimen "mauve" se sai vuonna 1859 malvan ranskankielisen nimen mukaan. Kemistit kutsuivat sitä myöhemmin mauveiiniksi.


title: Mauveiini

text: Violettien ja mauve-sävyjen tullessa käyttöön niiden suosio kasvoi etenkin Ranskassa. Siellä muodin leviämiseen vaikutti suuresti se, että Ranskan keisarinna Eugénien mielestä mauve sopi hänen silmiensä väriin. Seurauksena mauvesta tuli kaikkien muotia seuraavien ranskattarien suosikkiväri. Lyonsilaiset silkkivärjärit ottivat värin tuotantoon ja nimesivät sen mauveksi (ransk. / engl. mauve =malvanvärinen) kukan mukaan (toisten lähteiden mukaan mauve sai nimensä Van Goghin serkun, taidemaalari Anton Mauven mukaan). Brittiläinen värjärikunta pysytteli väreissä, jotka tunsi entuudestaan. Kuningatar Viktoria piti mauvenvärisiä vaatteita tyttärensä häissä 1858, jonka jälkeen mauve nousi muotiin myös Englannissa.


title: Mauveiini

text: Vuonna 1881 Englannissa painettiin mauvenvärinen postimerkki.


title: Mauveiini

text: Värin halpuuden vuoksi sitä käytettiin väriaineena vahamonistuskoneissa, joista tuli spriinhajuisia sinikopioita.


title: Jacques Doniol-Valcroze

text: Jacques Doniol-Valcroze (15. maaliskuuta 1920 Pariisi, Ranska – 6. lokakuuta 1989 Cannes, Ranska) oli ranskalainen elokuvanäyttelijä, -ohjaaja, -käsikirjoittaja ja -kriitikko.


title: Jacques Doniol-Valcroze

text: Doniol-Valcroze oli perustmassa vuonna 1951 maailman tunnetuimpiin kuuluvaa elokuvalehteä Cahiers du cinémaa, josta tuli Ranskan uuden aallon varhaisten ohjaajien kannattaja. Hän ohjasi ensimmäisen lyhytelokuvansa vuonna 1955. Doniol-Valcroze ensimmäiset täyspitkät elokuvat, "Vesi kielellä" ja "Intohimojen leikkiä" ilmestyivät vuonna 1960. Ne saivat positiivisen vastaanoton kriitikoilta mutta eivät herättäneet kuitenkaan yleisön kiinnostusta. Doniol-Valcroze ei saanut urallaan juurikaan tunnustusta, vaikka hänen elokuviaan pidettiinkin yleisesti älykkäinä. Ohjaamisen lisäksi hän myös käsikirjoitti ja näytteli.


title: Rajaton (elokuva)

text: Rajaton () on Neil Burgerin ohjaama Alan Glynnin romaaniin "The Dark Fields" perustuva jännityselokuva, jonka ensi-ilta oli vuonna 2011. Elokuvaa seuraa vuonna 2015 alkanut Limitless–televisiosarja.


title: Rajaton (elokuva)

text: Elokuvassa kirjoitusvaikeuksista ja rahaongelmista kärsivä kirjailija saa kokeellisen nootropiini-lääkkeen avulla aivojensa koko kapasiteetin käyttöönsä, mikä muuttaa hänen elämänsä täysin.


title: Madison Grant

text: Madison Grant (19. marraskuuta 1865 – 30. toukokuuta 1937) oli yhdysvaltalainen lakimies, historioitsija ja antropologi, joka tunnetaan etenkin eugeniikan ja luonnonsuojelun alalla tekemästään työstä. Eugeenikkona Grant edusti niin sanottua tieteellistä rasismia ja ajoi maahanmuuttolakien tiukentamista Yhdysvalloissa.


title: Madison Grant

text: Luonnonsuojelijana Grant on saanut kiitosta useiden uhanlaisten lajien pelastajana sekä suojelu- ja hyväntekeväisyysjärjestöjen perustajana.


title: Miekkailu kesäolympialaisissa 1952 – miesten säilä

text: Helsingin olympiakisojen miesten säilämiekkailuun osallistui 66 urheilijaa edustaen 26 kansallisuutta. Kilpailupäivät olivat 31. heinäkuuta–1. elokuuta. Kilpailun voitti unkarilainen Pál Kovács, joka otteli 19 ottelua voittaen jokaisen. Myös muut mitalit menivät Unkariin.


text: Jokaisesta erästä neljä parasta jatkoon. Tasatilanteessa uusittiin, jos kyseessä oli jatkoon pääsy, muutoin paremmaksi katsotaan ensisijaisesti kilpailija, jolla on vähemmän vastaanotettuja pistoja. Erissä oteltiin tarvittaessa jokainen jokaista vastaan, ellei jatkoon menijät varmistuneet jo aikaisemmin.


text:
1. erä
2. erä
3. erä
4. erä
5. erä
6. erä
7. erä
Aiemmin käydyn joukkuekilpailun neljän parhaan maan - Italian, Yhdysvaltain, Ranskan ja Unkarin edustajat pääsivät suoraan 2.kierrokselle.


text: Jokaisesta erästä neljä parasta välieriin.


text:
1. erä
2. erä
3. erä
4. erä
5. erä


text: Jokaisesta erästä kolme parasta loppukilpailuun.


text:
1. erä
2. erä
3. erä
Italian Renzo Nostini ei otellut välierissä.


text: Pronssi ratkesi uusintaottelussa.


title: Funkkia kiesiin

text: Funkkia kiesiin on Hannibalin ja Tomigunin 27. huhtikuuta 2011 julkaistu studioalbumi. Sen julkaisi Joku Roti Records. Kappale "Kruisin' (niinkö Iceberg Slim)" on julkaistu albumin ensimmäisenä näytekappaleena. Hannibal käyttää albumilla nimeä "Big Baali".


title: Funkkia kiesiin

text: Hip hop -sivusto Redrum-187 julkaisi 21. huhtikuuta 2011 sivuillaan ilmaisladattavaksi kappaleen "Sana vapaa". Kappaleesta "Kruisin' (niinkö Iceberg Slim)" on kuvattu musiikkivideo. Albumi nousi Suomen virallisen listan sijalle 27. julkaisuviikollaan (18/2011).


title: Outtakka

text: Outtakka on Pallas-Yllästunturin kansallispuistossa Enontekiöllä oleva Ounastunturin korkein huippu. Sen korkeus on 723 m.


title: Outtakka

text: Hetta–Pallas-vaellusreitti kulkee Outtakan itäpuolelta. Reitin varrella lähinnä olevat autiotuvat ovat Tappurin ja Pahakurun autiotuvat sekä Outtakan luoteispuolella, puiston länsirajalla oleva Rautuojan autiotupa. Outtakalla sijaitsi yksi Struven ketjun piste.


title: Pyhäkero (Ounastunturi)

text: Pyhäkero on Pallas-Yllästunturin kansallispuistossa Enontekiöllä oleva Ounastunturin huippu. Sen korkeus on 711 m. Pyhäkeron huipulla on pieni tunturijärvi, Pyhäjärvi.


title: Pyhäkero (Ounastunturi)

text: Hetta–Pallas-vaellusreitin kesäreitti kulkee Pyhäkeron yli ja talvireitti sen länsipuolelta. Reitin varrella lähinnä olevat autiotuvat ovat Pyhäkeron päivätupa tunturin luoteispuolella ja kaakossa Sioskurun autiotupa.


title: Toivo Hietala

text: Toivo Ilmari Hietala (1. kesäkuuta 1898 Tampere – 29. huhtikuuta 1974 Tampere) oli suomalainen poliitikko. Hänen puolueensa oli Kansallinen Kokoomus.


title: Toivo Hietala

text: Hietala toimi kolme vaalikautta, vuodesta 1958 vuoteen 1970, kansanedustajana Hämeen läänin pohjoisesta vaalipiiristä. Hän vaikutti eduskuntavuosinaan jäsenenä kulkulaitosvaliokunnassa, pankkivaliokunnassa ja valtiovarainvaliokunnassa. Hän toimi poliittisella urallaan myös Tampereen kaupunginvaltuuston ja -hallituksen jäsenenä, puolueensa puoluevaltuuston jäsenenä ja presidentin valitsijamiehenä vaalissa 1962. Hänen muihin luottamustehtäviinsä kuului muun muassa Säästöpankkien Keskus-Osake-Pankin (SKOP) hallintoneuvoston puheenjohtajuus.


title: Toivo Hietala

text: Hietala oli varsinaisilta ammateiltaan lakimies ja pankinjohtaja. Hän oli koulutukseltaan lakitieteen lisensiaatti, joksi hän valmistui vuonna 1949, mitä ennen hän oli valmistunut molempien oikeuksien kandidaatiksi vuonna 1922 ja saanut varatuomarin arvonimen vuonna 1925. Hän työskenteli vuosina 1922–1931 Rekola & Lehtinen -asianajotoimiston apulaisena ja vuosina 1927–1931 Tampereen ensimmäisenä kaupunginviskaalina, minkä jälkeen hän siirtyi vuosiksi 1931–1940 Tampereen Säästöpankin lainopilliseksi johtajaksi. Vuonna 1940 hän aloitti kyseisen pankin toimitusjohtajana, jona hän toimi vuoteen 1966.


title: Toivo Hietala

text: Hietala oli naimisissa. Hänen puolisonsa oli Marjatta Häkkinen, jonka kanssa hän avioitui vuonna 1929.


title: Keimiötunturi

text: Keimiötunturi on Pallas-Yllästunturin kansallispuistoon kuuluva Pallas-Ounastuntureiden tunturiketjun eteläisin tunturi Muoniossa, Jerisjärven pohjoispuolella. Keimiötunturin korkeus on 613,5 m.


title: Peiteorganisaatio

text: Peiteorganisaatio on poliittinen tai muu organisaatio, jonka kautta taustalla oleva organisaatio järjestää toimintaansa varsinaisen tehtävän salaamiseksi.


title: Peiteorganisaatio

text: Peiteorganisaatioita on poliittisilla ja uskonnollisilla ryhmillä, tiedusteluorganisaatioilla, rikollisjärjestöillä, kielletyillä organisaatioilla, etujärjestöillä ja yrityksillä.


title: Perhosrauskut

text: Perhosrauskut ("Gymnuridae") on valtamerissä tavattava rustokalaheimo.


title: Perhosrauskut

text: Perhosrauskujen heimoon kuuluvien lajien määrä vaihtelee lähteittäin 11–17 lajin välillä. Lajit jaetaan kahteen sukuun ja niitä ovat muun muassa:


title: Perhosrauskut

text: Perhosrauskut ovat kooltaan keskikokoisia tai suuria kaloja ja niiden pituus vaihtelee alle puolesta metristä yli kahteen metriin. Ruumis on litteä ja rintaevät ovat hyvin suurikokoiset ja niiden leveys on yli puolitoistakertainen verrattuna niiden pituuteen. Pyrstö on lajeilla hyvin lyhyt ja kapea ja siinä voi olla myrkyllinen piikki, jota kalat käyttävät puolustautumiseen. Silmät ovat selkäpuolella ja silmien läheisyydessä sijaitsevat ruiskureiät ovat kookkaat. Perhosrauskujen suu on melko kookas ja hampaat ovat teräväkärkiset.


title: Perhosrauskut

text: Perhosrauskuja tavataan Atlantista, Mustamerestä, Intian valtamerestä ja Tyynenmeren alueelta. Ne ovat pääosin suolaisen veden kaloja, mutta muutamat lajit elävät myös murtovedessä. Lajit elävät hiekkaisilla ja mutaisilla pohjilla lämpimissä vesissä. Ainakin siloperhosrauskun tiedetään siirtyvän lämpimimmän kauden ajaksi viileämpiin vesiin.


title: Perhosrauskut

text: Perhosrauskujen ravinto koostuu kaloista, äyriäisistä, nilviäisistä ja muista pienistä selkärangattomista eläimistä. Ravintonsa ne etsivät yleensä meren pohjasta. Perhosrauskut ovat vivipaarisia eli poikaset kuoriutuvat munistaan vielä olleessaan naaraan kohdussa. Ne viettävät siellä kahdesta neljään kuukautta ja ovat syntyessään 15–22 cm pitkiä.


title: Perhosrauskut

text: Suuria perhosrauskuja kalastetaan ja niitä myydään tuoreena tai suolattuna.


title: HMS Brighton (I08)

text: HMS Brighton (viirinumero I08) oli Britannian Kuninkaallisen laivaston Town-luokan hävittäjä, joka palveli toisessa maailmansodassa. Alus oli alun perin Yhdysvaltain laivaston Wickes-luokan hävittäjä "USS Cowell" (DD-167), joka luovutettiin 23. syyskuuta 1940 Halifaxissa laivoja tukikohdista -sopimuksen nojalla Kuninkaalliselle laivastolle. Alus luovutettiin 1944 edelleen "Zharkiksi" nimettynä Neuvostoliiton laivastolle, mistä se palautettiin 1949 romutettavaksi Britteinsaarille.


title: HMS Brighton (I08)

text: Yhdysvaltain laivasto tilasi aluksen Fore River Shipbuilding Companyltä Quincystä Massachusettsista. Sen köli laskettiin 15. heinäkuuta 1918 ja alus laskettiin vesille puoli vuotta myöhemmin 23. marraskuuta nimettynä "USS Cowelliksi" kumminaan neiti E. P. Garney. Alus otettiin palvelukseen 17. maaliskuuta 1919 ensimmäisenä päällikkönään kapteeniluutnantti C. E. van Hook.


title: HMS Brighton (I08)

text: Yhdysvaltain laivaston lentäjät tekivät toukokuussa historiallisen Atlantin ylilennon, jonka varmistamiseksi laivaston aluksia lähetettiin merelle. "Cowell" lähti 3. toukokuuta 1919 Bostonista Trepassey Bayhin, joka oli ensimmäinen pysähdyspaikka Atlantin ylilennettäessä. Alus palasi 22. toukokuuta Bostoniin valmistautuakseen palvelukseen Euroopassa. Se lähti 30. kesäkuuta New Yorkista liittyäkseen Adrianmerellä olevaan Yhdysvaltain laivasto-osastoon, jossa se oli yhteysaluksena sekä satama-aluksena Fiumessa Istriassa sekä Dalmatiassa Spalatossa ja Traussa. Alus lähti paluumatkalle Yhdysvaltoihin 23. lokakuuta.


title: HMS Brighton (I08)

text: Alus siirrettiin 1. joulukuuta 1919 reserviin ja se sijoitettiin ensin Bostoniin ja myöhemmin Charlestoniin. Alus osallistui muiden reserviläisten mukana harjoitukseen Rhode Islandilla Newportin edustalla huhtikuusta lokakuuhun 1921, mistä se palasi Charlestoniin. Alus poistettiin 27. kesäkuuta 1922 palveluksesta Philadelphian laivastontelakalla, missä se oli ankkuroituna aina 17. kesäkuuta 1940 saakka, jolloin alus palautettiin palvelukseen Atlantin partio-osastoon. Alus risteili pitkin itärannikkoa aina 18. syyskuuta saakka, jolloin se saapui Halifaxiin Nova Scotiaan. Alus poistettiin palveluksesta 23. syyskuuta ja se luovutettiin Britannian kuninkaalliselle laivastolle vielä samana päivänä osana tukikohtia hävittäjistä -sopimuksen mukaisesti.


title: HMS Brighton (I08)

text: Alus otettiin Kuninkaallisen laivaston palvelukseen 23. syyskuuta 1940 Halifaxissa nimellä "HMS Brighton". Alus saapui 12. lokakuuta Plymouthiin, jossa se siirrettiin Devonportin telakalle muutostöitä varten. Alus määrättiin samalla palvelukseen 1. miinalaivueeseen Kyleen Lochalshiin.


title: HMS Brighton (I08)

text: Muutostöiden valmistuttua tammikuussa 1941 alus siirtyi Kyleen liittyen laivueeseensa, jossa se suojasi miinalaivueen miinalaivoja luoteisen reitin alueen miinanlaskuissa sekä suojasi Islannin ja Britteinsaarten välisiä saattueita. Alus saattoi 6. helmikuuta "HMS Lancasterin", "HMS St. Albansin" ja "HMS Charlestownin" kanssa apumiinalaivoja "HMS Southern Prince" ja "HMS Port Quebec" laskettaessa pohjoistasulkua operaatiossa SN7A, jolloin osaston suojana oli risteilijä "HMS Nigeria". Se saattoi 17. helmikuuta miinalaivoja operaatioissa SN7B ja SN68A Kotilaivaston suojatessa operaatioita.


title: HMS Brighton (I08)

text: Kotilaivasto suojasi 24. huhtikuuta operaatiota SN7D, jossa "HMS Brighton" saattoi apumiinalaivoja "HMS Menestheus" ja "HMS Southern Prince" laskettaessa miinoja Tanskan salmeen. 7. toukokuuta Kotilaivasto suojasi operaatiota SN9A, jolloin "HMS Brighton" saattoi apumiinalaiva "HMS Agamemnonin" laskemaan miinoja Färsaarten kapeikkoon.


title: HMS Brighton (I08)

text: Laivueen komentosuhteiden vaihtuessa 13. toukokuuta 1. miinalaivueen hävittäjät siirrettiin 17. hävittäjäviirikköön. Alus suojasi 18. toukokuuta joukkojenkuljetussaattueet DS1 ja SD1 Islantiin ja takaisin. Alus liittyi 31. toukokuuta saattueeseen WS8X "HMS Legionin", "HMCS Saguenayn", "HMS St. Mary'sin", "HMS Sherwoodin", "HMS Vansittartin", "HMS Wild Swanin", "HMS Wivernin" ja Puolan laivaston "ORP Piorunin" kanssa. Alus erkani 3. kesäkuuta saattueesta paikallissaattueen mukana palaten Clydeen, jossa se jatkoi paikallissaattueiden suojaamista.


title: HMS Brighton (I08)

text: Alusta tarvittiin 8. kesäkuuta Kylessä, josta se saattoi 10. kesäkuuta "HMS Impulsiven" ja "HMS St. Mary'sin" kanssa apumiinalaivat "HMS Agamemnonin" ja "HMS Menestheuksen" laskemaan miinoja Färsaarten kapeikkoon operaatioissa SN64A ja 64B, joiden suojana oli Kotilaivasto. Alus saattoi 16. kesäkuuta "HMS St. Mary'sin" ja "HMS Wellsin" kanssa samoja aluksia laskettaessa miinoja Färsaarten pohjoispuolelle operaatiossa SN66 Kotilaivaston suojaamana.


title: HMS Brighton (I08)

text: "HMS Brighton" saattoi 25. kesäkuuta "HMS St. Mary'sin" ja "HMS Castletonin" kanssa Kotilaivaston alusten suojatessa "HMS Menestheusta" ja "HMS Agamemnonia" laskettaessa miinoja Islannin rannikolle operaatiossa SN70B. Alus kolaroi Färsaarten lähellä tiheässä sumussa risteilijä "HMS Kenyan" kanssa, jolloin se kärsi pahoja vaurioita, mitkä johtivat lopulta keulan katkeamiseen. Pahoin vaurioitunut alus hinattiin 27. kesäkuuta tilapäiskorjauksia varten Islantiin, mistä se lähti 30. kesäkuuta hinattuna Clydeen.


title: HMS Brighton (I08)

text: Alus siirrettiin 2. heinäkuuta Clydessä telakalle, mistä se palasi 30. lokakuuta 1. miinalaivueeseen. Se saattoi 31. lokakuuta "HMS Offan", "HMS Oribin" ja "HMS Onslowin" kanssa "HMS Welshamin", "HMS Menestheuksen" ja "HMS Port Quebecin" laskemaan miinoja Färsaarten pohjoispuolelle operaatiossa SN83A, jota suojasi risteilijä "HMS Sheffield". Alus saattoi 9. marraskuuta "HMS Newarkin", "HMS Charlestonin" ja "HMS Montrosen" kanssa "HMS Menestheuksen" ja "HMS Port Quebecin" jatkamaan miinanlaskua samalle alueelle operaatiossa SN83A, jonka suojana oli "HMS Kenya". Se joutui erkanemaan osastosta seuraavana päivänä myrskyn aiheuttaman konevian vuoksi, ja alus liittyi Islantiin matkanneeseen saattueeseen.


title: HMS Brighton (I08)

text: Alus siirrettiin 8. joulukuuta Clydessä telakalle, mistä se palasi 30. maaliskuuta 1942 suojaamaan Islannin reitin saattueita. Alus palasi toukokuussa Kyleen miinalaivueen saattajaksi. Se saattoi 8. toukokuuta laivueen miinalaivat laskemaan miinoja Färsaarten matalikolle operaatiossa SN3A. Alus erkani 10. toukokuuta osastosta suojaamaan Islannin reitin saattueita.


title: HMS Brighton (I08)

text: Alus palasi 1. miinalaivueeseen ja se suojasi 11. kesäkuuta laivueen miinalaivat uudelleen Färsaarten matalikolle operaatiossa SN3B. Alus saattoi 20. kesäkuuta apumiinalaiva "HMS Southern Princen" laskemaan miinoja Butt of Lewisiin operaatiossa SN27B. Seuraavana päivänä alus siirtyi laivueesta erikoistehtävää varten Kotilaivastoon.


title: HMS Brighton (I08)

text: "HMS Brighton", "HMS Southern Prince", "HMS Agamemnon", "HMS Menestheus", "HMS Castleton" ja "HMS St. Mary's" muodostivat Force X:n, joka muodosti Kotilaivaston operaation ES valesaattueen suojaten Jäämeren saattuetta PQ17. Force X vapautui saattueen hajaannuttua tehtävästään palaten miinalaivueeseen.


title: HMS Brighton (I08)

text: Alus saattoi 10. heinäkuuta Kotilaivaston alusten suojaamana miinalaivat Färsaarten matalikon miinoittamiseen operaatiossa SN3C. Se saattoi 31. heinäkuuta miinalaivat Färsaarten ja Islannin välisen kapeikon miinoittamiseen operaatiossa SN82. Alus saattoi 21. elokuuta risteilijä "HMS Auroran" ja kolmen Kotilaivaston hävittäjän suojaamana miinalaivat Tanskan salmen miinoittamiseen operaatiossa SN73.


title: HMS Brighton (I08)

text: Alus saattoi 2. syyskuuta risteilijä "HMS Jamaican" suojaamana miinalaivat uudelleen Tanskan salmeen operaatiossa SN89. Se siirrettiin 5. syyskuuta luoteisen reitin alaisuuteen suojaamaan saattueita.


title: HMS Brighton (I08)

text: "HMS Brighton" palasi lokakuun lopulla miinalaivueeseen. Alus saattoi 1. marraskuuta miinalaivat täydentämään pohjoista sulkua operaatiossa SN3F, mitä oli siirretty huonon sään vuoksi. Operaatiosta vapauduttuaan alus siirrettiin huollettavaksi Rosythiin. Joulukuussa alus määrättiin ilmavoimien maalilaivaksi.


title: HMS Brighton (I08)

text: Alus poistettiin tammikuussa 1943 1. miinalaivueen 17. hävittäjäviiriköstä ja se muutettiin huhtikuuhun mennessä maalilaivaksi. Alus aloitti toukokuussa Irlannin merellä ja Clyden alueella palveluksensa maalilaivana. Se määrättiin joulukuussa siirtymään Pohjanmerelle, jonne se siirtyi tammikuussa 1944.


title: HMS Brighton (I08)

text: Alus kolaroi 13. tammikuuta troolari "HMS Star of the Waven" kanssa ja se joutui Invergordoniin korjattavaksi. Vaurioiden kartoituksen jälkeen korjaukset keskeytettiin helmikuussa ja alus siirrettiin reserviin. Se siirtyi Tyneen, jossa se ankkuroitiin. Maaliskuussa alus oli valmis reserviin.


title: HMS Brighton (I08)

text: "HMS Brighton" valittiin huhtikuussa korjausten jälkeen toimitettavaksi Neuvostoliiton pohjoiselle laivastolle. Alus oli toukokuussa Tynessä korjattavana.


title: HMS Brighton (I08)

text: Alus siirrettiin 16. heinäkuuta Neuvostoliiton laivastolle, joka nimesi sen "Zharkiksi". Alus lähti 17. elokuuta saattueen JW69 mukana Kuolan niemimaalle yhdessä muiden siirrettävien alusten kanssa.


title: HMS Brighton (I08)

text: Se palveli pohjoisessa laivastossa saattajana, kunnes palautettiin 4. maaliskuuta 1949 Rosythissä kuninkaalliselle laivastolle. Alus todettiin käyttökelvottomaksi ja se sijoitettiin poistolistalle.


title: HMS Brighton (I08)

text: Alus myytiin välittömästi BISCOlle, joka siirsi romuttamisen MacLellanille. Se saapui vielä samana vuonna hinattuna romutettavaksi Bo'nessiin 18. toukokuuta.


title: Sisä-Suomen tanssin aluekeskus

text: Sisä-Suomen tanssin aluekeskus toimii tanssitaiteen hyväksi Pirkanmaalla, Hämeessä ja Keski-Suomessa. Se on yksi kuudesta opetus- ja kulttuuriministeriön nimeämästä tanssin aluekeskuksesta. Aluekeskus on toiminut vuodesta 2004 lähtien.


title: Sisä-Suomen tanssin aluekeskus

text: Sisä-Suomen tanssin aluekeskus tukee tanssin ammattilaisten toimintaa ja mahdollistaa tanssitaiteen ja yleisöjen kohtaamisen. Aluekeskus edistää taiteiden välistä yhteistyötä ja verkostoitumista sekä järjestää mm.


title: Sisä-Suomen tanssin aluekeskus

text: Aluekeskuksen toiminnan tavoitteena on edistää tanssikulttuurin saavutettavuutta ja tehdä tanssista kaikkien perusoikeus.


title: Ajan henki (dokumenttielokuva)

text:
Ajan henki on suomalainen talkoovoimin toteutettu dokumenttielokuva, joka julkaistiin internetissä muun muassa Vimeo-palvelussa 4. huhtikuuta 2011. Dokumentti käsittelee yhteiskunnallisia kysymyksiä kuten rahaa, politiikkaa, valtarakenteita, koulutusta, ravinnon ja energian tuotantoa sekä lääkebisnestä. Ratkaisuksi ongelmiin se esittää siirtymistä resurssipohjaiseen talouteen. Elokuva sai heti julkaisupäivänään yli 20 000 katsojaa. Dokumentti kestää noin kaksi ja puoli tuntia. Englanniksi tekstitetty versio dokumentista julkaistiin syyskuussa 2011.
__notoc__


title: Ajan henki (dokumenttielokuva)

text: Elokuvan tekoa ja aiheita on inspiroinut kansainvälinen Zeitgeist-liike. Esimerkiksi Zeitgeist-liikkeen edustajaksi mediassa noussut näyttelijä Riku Nieminen on suositellut elokuvaa. Tuotantotiimi itse korostaa, että ”elokuvan tekoon on osallistunut henkilöitä, jotka eivät ole osa liikettä. Näin ollen olisi korrektimpaa todeta että elokuva on Zeitgeist-liikkeen kanssa yhteistyössä toteutettu projekti.”


title: Ajan henki (dokumenttielokuva)

text: Elokuvassa on haastateltu muun muassa Heikki Patomäkeä, Esko Valtaojaa, Tere Vadénia ja Antti Heikkilää.


title: Itävallan turkkilaiset

text: Itävallan turkkilaiset ovat Itävallassa asuvia turkkilaisia. Vuoden 2001 väestönlaskennan mukaan maassa asui 127 226 turkkilaista, mutta todellisen määrän arvioidaan olevan 200 000–300 000. Turkkilaiset ovat maan suurin kansallisuuden hakijaryhmä, sekä suurin muslimiryhmä. Suurin osa eli noin 200 000 turkkilaista elää Wienissä loppujen asuessa Ala-Itävallassa, Ylä-Itävallassa, Salzburgissa ja Tirolissa.


title: Itävallan turkkilaiset

text: Turkkilaisia tuotiin Itävaltaan vierastyöläisinä Turkin kanssa vuonna 1964 solmitun sopimuksen jälkeen. Vuodesta 1971 maahan tuli myös pakolaisia Turkista. Työvoiman saapumista alettiin rajoittaa lainsäädännöllä 1973 lähtien. Siitä lähtien turkkilaisia on tullut maahan lähinnä perheidenyhdistämisen kautta. Lisäksi monet ovat hakeneet Itävallan kansalaisuutta, jonka saamiseksi maassa on täytynyt asua 10 vuoden ajan. Islam sai virallisen tunnustuksen uskonnollisena yhteisönä vuonna 1979 ja samasta vuodesta lähtien alettiin järjestää turkinkielistä opetusta wieniläisissä kouluissa. Turkkilaisiin kohdistuneet epäluulot ovat kasvaneet syyskuun 11. päivän iskujen ja Madridin pommi-iskujen jälkeen.


title: Itävallan turkkilaiset

text: Itävallan turkkilaisella yhteisöllä on useita järjestöjä, jotka ovat usein luonteeltaan poliittisia. Yhteyksiä on etenkin Itävallan vasemmistoon. Järjestöillä on yhteyksiä myös muissa Euroopan maissa toimiviin vastaaviin järjestöihin. Turkkilaiset ovat aliedustettuina korkeakoulutettujen joukossa ja tämä näkyy etenkin naisten ja toisen polven turkkilaisten keskuudessa.


title: Koripallon I-divisioona-kausi 2007–2008

text: Kausi 2007–2008 oli koripallon I-divisioonan 33. kausi. Se pelattiin 14 joukkueen kesken kaksinkertaisena sarjana. Kauden mestaruuden voitti Forssan Koripojat, joka nousi suoraan Korisliigaan.


title: Koripallon I-divisioona-kausi 2007–2008

text: "Lyhenteet: # = Sijoitus runkosarjassa, O = Pelatut ottelut, V = Voitot, H = Häviöt, P/O = Tehdyt pisteet ottelua kohti, P/O- = Päästetyt pisteet ottelua kohti, P = Pisteet"


title: Ocean Machine: Biomech

text: Ocean Machine: Biomech on kanadalaisen muusikon Devin Townsendin ensimmäinen sooloalbumi, joka on julkaistu vuonna 1997.


title: Ocean Machine: Biomech

text: Albumi julkaistiin heinäkuussa 1997. Kun Townsend ei kyennyt löytämään levy-yhtiötä, hän perusti oman itsenäisen levy-yhtiönsä, HevyDevy Recordsin julkaistakseen soolotuotantoaan. Albumin alkuperäisen Japanin painoksen nimi oli Biomech, jossa yhtyenimekkeenä "Ocean Machine"; albumi julkaistiin myöhemmin maailmanlaajuisesti, Townsendin nimi kannessa.


title: Ocean Machine: Biomech

text: Kaikki kappaleet kirjoittanut Devin Townsend.


title: Lerik

text: Lerik () on taajama Azerbaidžanissa. Se sijaitsee Talyšvuorilla 323 kilometriä Bakusta lounaaseen. Taajama on Lerikin piirin keskus. Sieltä on maantieyhteys Lənkəraniin. Asukkaita on 7 301 henkeä (vuonna 2009).


title: Lerik

text: Lerikistä tuli piirikeskus vuonna 1930. Sen on maatalousalueen keskus, jossa toimii pienimuotoista elintarviketeollisuutta. Taajamassa on historiallinen museo.


title: Skënderaj

text: Skënderaj (, ) on kunta Mitrovican piirissä Kosovossa.


title: Skënderaj

text: Kunta koostuu keskustaajamasta ja 52 kylästä. Kunnan pinta-ala on 378 neliökilometriä ja väkiluku noin 72 600 (2009). Valtaosa väestöstä on albaaneja, mutta kunnassa on myös serbi-, aškaali- ja bosniakkivähemmistöt. Kunta sijaitsee Pristinan luoteis- ja Mitrovican eteläpuolella Drenican laaksossa, joka oli merkittävä Kosovon vapautusarmeijan tukikohta.


title: Skënderaj

text: Skënderaj on perinteisesti ollut Kosovon köyhimpiä kuntia, ja sen perusinfrastruktuuri on huonossa kunnossa. Kunnan talous pohjautuu maatalouteen, minkä lisäksi kunnassa toimii muun muassa tiilitehdas ja mylly sekä pieniä perheyrityksiä kuten kauppoja ja ravintoloita. Lisäksi kunnallishallinto on suuri työnantaja. Ylintä päätösvaltaa kunnassa käyttää 31-jäseninen valtuusto. Vuoden 2007 vaaleissa Kosovon demokraattinen puolue sai valtuustopaikoista 27.


title: Skënderaj

text: Kunnan alueella on serbiortodoksinen Devičin luostari, jonka kirkon uskotaan olevan peräisin 1300-luvulta. Luostari on tuhoutunut tai vahingoittunut historiansa aikana useasti, viimeksi vuoden 2004 levottomuuksissa. Luostari on Serbian valtiollinen suojelukohde.


title: Skënderaj

text: Skënderaj’ssa toimii jalkapalloseura KF Drenica, jonka joukkue pelaa Kosovon superliigassa.


title: Vittorio Ghirelli

text: Vittorio Ghirelli (s. 9. toukokuuta 1994 Fasano) on italialainen moottoriurheilija. Hän aloitti uransa karting-sarjoissa kunnes hän siirtyi vuonna 2010 Italian F3-sarjaan saavuttamatta pisteitä. Samana vuonna Ghirelli kilpaili GP3-sarjassa Atech CRS GP -tallissa saavuttamatta pisteitä. Ghirelli jatkoi GP3-sarjassa vuonna 2011 Jenzer-tallissa. Hänet korvattiin Belgissa Alex Fontanalla. Hän palasi Italian Monzassa takaisin vaihtaen Addax Teamille korvaten Dean Smithin. Hän ei saavuttanut pisteitä ja hänen parhaaksi sijoitukseksi jäi kahdeksas sija. Vuonna 2012 Ghirelli siirtyi FR 3.5 -sarjaan saavuttaen viisi pistettä. Vuonna 2013 Ghirelli ajoi Auto GP -sarjassa voittaen sarjan mestaruuden. Samana vuonna hän kilpaili loppukauden GP2-sarjassa saavuttaen yhden pisteen. Vuonna 2014 Ghirelli ajoi neljä kilpailua Indy Lights -sarjassa sijoittuen parhammillaan kilpailussa neljänneksi. Vuonna 2015 Ghirelli kilpaili uudessa Renault Sport Trophy -sarjassa.


title: Yardımlı

text: Yardımlı () on taajama Azerbaidžanissa. Se sijaitsee Talyšvuorilla Viləşjoen varrella 286 kilometriä Bakusta lounaaseen. Kaupunki on Yardımlın piirin keskus. Asukkaita on 4 300 henkeä (vuonna 2010).


title: Yardımlı

text: Yardımlısta tuli piirikeskus vuonna 1930. Se on maatalousalueen keskus, jossa toimii ulkomaalaisomisteinen tupakkatehdas. Taajamassa on historiallinen museo ja pieni moskeija.


title: Bode-diagrammi

text: Bode–diagrammin avulla voidaan tarkastella systeemien dynaamista käyttäytymistä taajuuden funktiona. Sen kehitti Hendrik Wade Bode (1905–1982) työskennellessään Bell Laboratoriesilla 1930-luvulla. Sitä käytetään erityisesti sähkötekniikassa järjestelmien ja suotimien käyttäytymisen mallintamiseen. Bode–diagrammi koostuu kahdesta yleensä logaritmiselle taajuusasteikolle piirretystä kuvaajasta, vaihevasteesta ja itseisarvovasteesta. Vaihevasteesta ilmenee järjestelmän tulo- ja lähtösuureen välinen viive. Vaihesiirto ilmaistaan yleensä asteina tai radiaaneina. Itseisarvovaste kuvaa systeemissä tapahtuvaa vahvistusta taajuuden funktiona, ja se esitetään yleensä desibeleissä.


title: Bode-diagrammi

text: Bode–diagrammi on taajuusvasteen graafinen esitysmuoto.


title: Bode-diagrammi

text: Bode–diagrammi piirretään systeemistä muodostetun siirtofunktion avulla, joka esimerkiksi vastuksesta ja kondensaattorista koostuvalle alipäästösuodattimelle näyttää seuraavalta:


title: Bode-diagrammi

text: Yhtälö kuvaa arvolla K vahvistettua alipäästösuodinta, jossa on resistanssi R ja kondensaattori C sarjassa (katso siirtofunktion muodostaminen tarkempaa selvitystä varten). Siirtofunktiosta saadaan määritettyä systeemin rajataajuus, kertaluku, vahvistus sekä kaistanleveys, jotka ilmennetään Bode–diagrammilla.


title: Bode-diagrammi

text: Rajataajuus ω (luonnollinen kulmataajuus) kuvaa systeemin itseisarvovasteessa kohtaa, jossa systeemin vahvistus on muuttunut 3 dB. Rajataajuus ilmenee käytännössä esimerkiksi sähkötekniikassa suotimilla siten, että alipäästösuodin suodattaa rajataajuutta ylemmät taajuudet ja ylipäästösuodin suodattaa rajataajuutta alemmat taajuudet.


title: Bode-diagrammi

text:
Systeemin kertaluku määräytyy sähköisessä järjestelmässä reaktiivisten komponenttien määrän mukaan. Jos esimerkiksi systeemissä on yksi kondensaattori ja yksi kela sarjassa, on systeemi toista kertalukua. On huomattava, että mikäli systeemin komponentit ovat rinnan, voidaan niiden ajatella olevan yksi ekvivalenttinen reaktiivinen komponentti, ja tällöin systeemi on ensimmäistä kertalukua. Yhden kertaluvun systeemi voi kääntää systeemin vaihetta enintään 1*90°, toisen kertaluvun systeemi 2*90° jne.
Systeemin vahvistus laskee rajataajuuden jälkeen n*20 dB/dekadi, missä n = systeemin kertaluku.


title: Bode-diagrammi

text: Systeemin vahvistus ilmaistaan Bode-diagrammissa desibeleinä. Vahvistus saadaan desibeleistä kertoimeksi "A" yhtälöllä "A" = 10, missä "G" on vahvistus desibeleissä ja "A" on lähtö- ja tulosuureiden suhde. Kerroin "A" voidaan muuttaa desibeleiksi yhtälöllä "G" = 20log("A"). Jos systeemin vahvistus on negatiivista, vaihevaste kääntyy 180°.


title: Bode-diagrammi

text: Bode-diagrammin hahmottelu voidaan aloittaa, kun tunnetaan systeemin siirtofunktio. Siirtofunktiosta voidaan määrittää systeemin vahvistus, nollat ja navat. Nollat ovat siirtofunktion osoittajan nollakohtia ja navat nimittäjän nollakohtia. Bode-diagrammissa Y-akselilla on joko itseisarvo dB-asteikolla esitettynä tai vaihe lineaarisella asteikolla esitettynä. X-akselilla taas on logaritminen taajuusasteikko. Yleisimmin Bode-diagrammit piirretään tietokoneavusteisesti.